Lebih RM200,000 faedah SKSSR dibayar kepada suri rumah, keluarga – Sivakumar

SEREMBAN: Seramai 177,858 suri rumah dilindungi Skim Keselamatan Sosial Suri Rumah (SKSSR) setakat 15 Jun lepas, menurut Menteri Sumber Manusia, V Sivakumar.

Beliau berkata, sejumlah RM254,617 faedah juga telah dibayar kepada suri rumah berinsurans dan keluarga bagi tempoh program bermula sejak 1 Disember lepas.

“Golongan suri rumah digalak mendaftar dan mencarum di bawah SKSSR demi perlindungan terhadap bencana domestik, keilatan atau kematian sewaktu menguruskan rumah tangga.

“Saya menggalakkan para suami agar membayar caruman SKSSR sebanyak RM120 setahun untuk isteri masing-masing sebagai menghargai peranan dan pengorbanan mereka terhadap keluarga,” katanya kepada pemberita di sini hari ini.

Sivakumar turut menyeru badan bukan kerajaan serta syarikat swasta menaja caruman SKSSR demi kebajikan pekerja mereka, sebagai tanggungjawab sosial korporat.

Terdahulu Sivakumar menyampaikan faedah kepada pencarum Pertubuhan Keselamatan Sosial (Perkeso), R Chandran di Taman Desa Temiang, di sini.

Chandran, 40, ketika bekerja sebagai jurujual di sebuah syarikat tembakau dekat sini ditimpa kemalangan pada 2012 dan dia menerima faedah RM14,291.62 setelah dirujuk kepada jemaah doktor bagi menentukan faedah hilang upaya kekal itu.

Bapa kepada seorang anak itu mengalami masalah lutut kanan yang menyebabkan dia tidak dapat berdiri lama selain tidak mampu melakukan kerja berat.

Sivakumar berkata, Perkeso juga sedang mencari pekerjaan baharu untuk Chandran yang bersesuaian dengan kondisi dirinya.

Perkeso turut menyampaikan sumbangan kepada pekerja swasta, Leong Tai Hee, 49, yang menghidap angin ahmar iaitu pencen RM2,757.08 setiap bulan setelah dirujuk kepada jemaah doktor.

Dalam perkembangan lain, Sivakumar berkata, kerajaan akan meneliti isu bayaran elaun pelajar yang menjalani latihan industri susulan laporan mengenai seorang pelajar universiti awam yang menyuarakan kebimbangan untuk bertahan sepanjang menjalani latihan pada Oktober ini.

“Bagi saya, perkara ini (bayaran elaun) perlu diberikan perhatian serius oleh kerajaan, perkara ini juga telah dibangkitkan dalam Persidangan Buruh Antarabangsa supaya diberi pertimbangan sewajarnya di seluruh dunia.

“Interns ini (pelajar yang menjalani latihan industri) tidak boleh dianggap buruh percuma, kita akan meneliti perkara ini dan saya akan beri maklum balas dalam masa terdekat,” katanya. – BERNAMA


Najib terima RM2.08 bilion menerusi sembilan transaksi dalam dua bulan – Saksi

KUALA LUMPUR: Seorang pegawai bank hari ini memberitahu Mahkamah Tinggi di sini bahawa, wang berjumlah RM2.08 bilion dimasukkan ke dalam akaun peribadi AmIslamic Bank Datuk Seri Najib Tun Razak menerusi sembilan transaksi pada 2013.

Pengurus Cawangan Ambank (M) Berhad Jalan Raja Chulan R. Uma Devi, 43, berkata berdasarkan penyata akaun berakhir 694, kesemua transaksi itu berlaku pada Mac dan April 2013.

Beliau berkata demikian ketika membacakan pernyataan saksinya, semasa pemeriksaan utama oleh Timbalan Pendakwa Raya Najwa Bistamam, pada perbicaraan kes rasuah dan pengubahan wang haram dihadapi Najib membabitkan dana RM2.3 bilion milik 1Malaysia Development Berhad (1MDB).

Saksi pendakwaan ke-37 itu berkata sejumlah RM465 juta di masukkan ke dalam akaun tertuduh (Najib) pada 22 Mac 2013 menerusi tiga transaksi.

“Pada 26 Mac 2013, sejumlah RM188,001,963.02 dimasukkan ke dalam dalam akaun Najib. Selain itu, pada 28 Mac tahun sama, sejumlah RM369,974,962.98 dimasukkan menerusi dua transaksi,” kata Uma Devi.

Beliau berkata sejumlah RM1,058,500,000 dimasukkan dalam akaun Najib pada 8, 9 dan 10 Apil 2013 menerusi tiga transaksi.

Saksi berkata, kesemua sembilan transaksi itu adalah berjumlah RM2,081,476,926.

Dalam penyataan pembukaan pada 2019, Timbalan Pendakwa Raya Kanan Datuk Seri Gopal Sri Ram berkata antara 21 Mac 2013 dan 10 April 2013, Tanore (syarikat dipercayai milik ahli perniagaan dalam buruan Low Taek Jho atau Jho Low) memindahkan US$681 juta ke akaun tertuduh.

Sri Ram berkata mengikut mata wang Malaysia, ia berjumlah RM2,081,471,926 dan jumlah wang itu menjadi perkara utama dalam pertuduhan ketiga dihadapi Najib.

Dalam prosiding hari ini, mahkamah juga diberitahu bahawa RM2,034,350,000 dikeluarkan dari akaun Najib antara 2 Ogos 2013 dan 23 Ogos 2013, menerusi lima transaksi.

Sebelum ini, Sri Ram juga memberitahu mahkamah bahawa tertuduh memindahkan sejumlah RM2,034,350,000 ke Tanore Singapore dan baki RM22,649,000 digunakan untuk membayar empat entiti dan seorang individu.

Dalam penyataan pembukaannya, beliau berkata pihak pendakwaan akan membuktikan kesemua pembayaran itu memberi manfaat kepada tertuduh.

Sementara itu, ditanya Najwa sama ada kad ATM diberikan kepada pemegang akaun berakhir nombor 694, saksi berkata “no ATM card was granted as per record,”.

Uma Devi juga berkata beberapa syarikat, individu, parti dan entiti menerima cek daripada Najib sepanjang 2012.

Antaranya, bekas Timbalan Menteri di Jabatan Perdana Menteri Datuk T. Murugiah yang menerima RM100,000, Barisan Nasional Negeri Selangor (RM400,000), Badan Perhubungan UMNO Pahang (RM760,000) dan Salt Media Consultancy Sdn Bhd berjumlah RM49,000.

Najib, 69, berdepan empat pertuduhan iaitu menggunakan kedudukan beliau untuk memperoleh suapan berjumlah RM2.3 bilion dana 1MDB dan 21 pertuduhan pengubahan wang haram membabitkan jumlah yang sama.

Perbicaraan di hadapan Hakim Datuk Collin Lawrence Sequerah bersambung esok. – BERNAMA


Ahmad Terrirudin mulakan tugas Peguam Negara hari ini

PUTRAJAYA: “Insya-ALLAH saya akan tunaikan amanah ini sebaik mungkin,” kata Peguam Negara yang baharu dilantik, Datuk Ahmad Terrirudin Mohd Salleh.

Terdahulu, beliau memulakan tugas rasminya pada pagi Rabu dengan melakukan daftar masuk kehadiran menerusi sistem dalam talian sebaik tiba jam 8.15 pagi.

Kehadirannya disambut oleh Peguam Cara Negara II, Datuk Almalena Sharmila Johan serta ketua-ketua bahagian Jabatan Peguam Negara (AGC).

Ahmad Terrirudin, 55, dalam pada itu menzahirkan ucapan terima kasih kepada kerajaan dan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah kerana memperkenankan lantikannya.

Pelantikan Ahmad Terrirudin dibuat bagi menggantikan Tan Sri Idrus Harun selaras Fasal (1) Perkara 145 Perlembagaan Persekutuan.

Ia sekali gus mengembalikan kedudukan lantikan jawatan itu dalam kalangan pegawai jabatan tersebut.

Sebelum ini tiga penyandang terdiri daripada orang luar bermula Tan Sri Mohamed Apandi Ali, Tan Sri Tommy Thomas dan Tan Sri Idrus Harun yang masing-masing adalah bekas Hakim Mahkamah Persekutuan dan peguam.

Kali terakhir Peguam Negara dalam kalangan pegawai kanan agensi itu adalah Tan Sri Abdul Gani Patail yang memegang jawatan tertinggi itu antara 2002 dan 2015. – Sinar Harian

Author

Media Variasi

View all posts

View all posts


Isu Emilia Hanafi, syariah dibentang di Konvensyen Wanita BN

KUALA LUMPUR: Isu wanita tertindas dan syariah seperti kes Emilia Hanafi bakal menjadi agenda utama Konvensyen Wanita BN di Pusat Dagangan Dunia (WTC), pada 14 Ogos nanti.

Konvensyen bertemakan Perkasa Wanita, Negara Stabil bertempat di Dewan Tun Hussein Onn itu akan membentangkan isu wanita khususnya membabitkan undang-undang syariah yang dilihat seperti ditekan dan tertindas.

Ahli Majlis Kerja Tertinggi UMNO, Datuk Rosni Sohar, berkata isu dan aduan membabitkan wanita mengenai tuntutan nafkah dan harta selepas cerai, digantung tidak bertali dan lain-lain dilihat tidak pernah selesai bertahun-tahun.

Katanya, isu berkenaan sentiasa diperjuangkan malah sehingga saat ini.

“Wanita bila berpisah, tiada harta, nafkah, lama digantung tidak bertali, ini yang perlu diperjuangkan (dibantu).

“Sudah tiba masanya isu syariah kita bawa dan Wanita UMNO akan mendesak kerajaan untuk mengambil perhatian dalam isu ini kali ini,” katanya yang menjangkakan 1,000 kehadiran ke konvensyen itu.

Beliau yang juga Ketua Wanita UMNO/BN Selangor itu berkata demikian kepada MEDIA VARIASI selepas Program Pemerkasaan Jalinan Rakyat Parti Makkal Sakti bersama BN di Dewan Auditorium UMNO, di WTC di sini.

Yang turut hadir, Presiden Makkal Sakti, Datuk Seri RS Thanenthiran.

Author

Fhatihah Zakinan

View all posts

View all posts


‘Plot jatuhkan Ketua Menteri P.Pinang? Buktikan’, kata Guan Eng

CYBERJAYA: Pengerusi DAP, Lim Guan Eng mendesak Chow Kon Yeow untuk membuktikan dakwaan tentang kewujudan plot menjatuhkannya sebagai Ketua Menteri Pulau Pinang.

Guan Eng berkata, dakwaan itu sebaliknya hanya akan menghilangkan fokus Kon Yeow untuk mentadbir kerajaan negeri secara cekap, amanah dan telus.

“Chow perlu menoktahkan ura-ura ini yang dimulakannya sendiri. Beliau belum menunjukkan sebarang bukti ahli DAP cuba menjatuhkannya.

“Tiada bukti mana-mana pemimpin atau ahli parti terbabit berbuat demikian juga. Jika Chow mempunyai bukti, dia perlu hantar kepada Loke supaya parti dapat menangani isu ini secara dalaman dengan setegas mungkin,” katanya dalam satu kenyataan.

Tambah Guan Eng, Setiausaha Agung DAP, Anthony Loke juga perlu tegas menafikan dakwaan bahawa tiada sebarang plot untuk menggantikan Kon Yeow sebagai Ketua Menteri.

Pada Isnin, Loke tampil menafikan bahawa, timbul sebarang rancangan untuk menggantikan jawatan Kon Yeow ketika ini.

Dalam satu majlis pada Sabtu lalu, Kon Yeow menggesa segelintir pihak untuk menghentikan gerakan yang berniat untuk menjatuhkan kepimpinannya.

Kon Yeow yang juga Pengerusi DAP Pulau Pinang itu mendakwa, terdapat pelbagai spekulasi mengenai pergerakan dikenali sebagai “倒曹” (dao cao – jatuhkan Chow) sebelum Pilihan Raya Negeri (PRN) pada Julai.

Author

Fazleen Safina Abd Jamil

View all posts

View all posts


EPL: Leicester City terus kekal di zon penyingkiran

LEICESTER City kini terus berada di zon penyingkiran apabila mereka tewas kepada Liverpool dengan jaringan 3-0 di Stadium King Power, awal pagi tadi.

Dengan kekalahan kepada Liverpool, pasukan itu jatuh ke tangga 19 dengan perbezaan dua mata pasukan Everton yang berada di tangga ke-17 liga.

Kejatuhan itu meletakkan Leicester City dalam situasi yang genting dalam saingan Liga Perdana pada musim hadapan.

Juara Liga Perdana musim 2015/16 itu perlu menang kesemua baki perlawanan liga untuk mengekalkan kedudukan mereka dalam saingan tersebut pada musim akan datang dan memastikan pasukan Leeds dan Everton tidak mengutip mata penuh pada baki dua perlawanan.

Berbaki lagi dua perlawanan liga dengan menentang pasukan yang ditempat ketiga liga iaitu Newcastle United pada 23 Mei dan West Ham United pada 28 Mei ini.

Author

Muhammad Nor Fadzly Mahat

View all posts

View all posts


Lelaki tertembak mati rakan sendiri ketika memburu

SEREMBAN: Seorang lelaki berusia 52 tahun mengaku tertembak mati rakannya semasa memburu di kawasan hutan berhampiran Muka Sauk, Kuala Klawang, Jelebu pada 24 April lepas.

Ketua Polis Daerah Jelebu, DSP Maslan Udin berkata, lelaki berkenaan menyerah diri di Balai Polis Titi pada 8.30 malam hari yang sama dan memaklumkan tertembak rakannya berusia 61 tahun.

“Kejadian berlaku awal pagi 24 April, dan siasatan polis mendapati suspek dan mangsa telah masuk ke kawasan hutan tersebut dengan membawa senjata api buatan sendiri bagi tujuan memburu.

“Semasa sedang memburu, suspek telah melepaskan tembakan kepada mangsa yang disangkanya seekor kijang. Mangsa meninggal dunia di tempat kejadian,” katanya dalam satu kenyataan di sini hari ini.

Beliau berkata, tangkapan dibuat ke atas suspek dan merampas selaras senjata api disyaki buatan sendiri serta beberapa butir peluru hidup dan kelongsong peluru.

Lelaki berkenaan direman enam hari hingga 30 April untuk siasatan lanjut dan kes disiasat di bawah Seksyen 302 Kanun Keseksaan dan Seksyen 8 Akta Senjata 1960. – BERNAMA


Tiga lagi suspek serang petugas, pelajar tahfiz ditahan

Ketua Polis Daerah Lipis Supt Azli Mohd Noor berkata dua suspek ditahan di Terengganu iaitu seorang di sebuah rumah di Kuala Nerus sekitar 1 pagi tadi, disusuli suspek seterusnya di Kuala Terengganu, kira-kira sejam kemudian.

Suspek terakhir pula ditahan di sebuah rumah di Felda Lepar Utara, Jerantut pada 8 pagi tadi.

“Pemeriksaan awal mendapati ketiga-tiga suspek positif dadah jenis heroin, selain dua daripada mereka mempunyai rekod kesalahan lampau,” katanya menerusi kenyataan di sini, hari ini.

Semalam, Azli memaklumkan polis berjaya menahan dua lelaki di sekitar Damak, Jerantut bagi membantu siasatan kes serangan yang didakwa berlaku pada 5.10 petang, Khamis lepas sehingga menyebabkan seorang tenaga pengajar cedera di mata kanan dan menerima empat jahitan.

Kejadian yang didakwa berpunca daripada perasaan tidak berpuas hati dengan bayaran makanan yang dikenakan di pusat tahfiz itu, juga dikatakan turut menyebabkan seorang pelajar lelaki sakit badan.

Kes  disiasat mengikut Seksyen 147 Kanun Keseksaan kerana merusuh dan Seksyen 448 kanun sama kerana menceroboh kawasan. – BERNAMA


Baddrol Bakhtiar mahu pertahan Sanusi, perjuangkan agama dan bangsa

KUALA NERANG: Bekas Kapten Kedah Darul Aman FC (KDA FC) dan Sabah FC, Baddrol Bakhtiar mendedahkan bahawa langkahnya menyertai bidang politik ketika ini adalah untuk mempertahankan Menteri Besar, Datuk Seri Muhammad Sanusi Md. Nor selain memperjuangkan agama dan bangsa.

Bekas pemain kebangsaan itu berkata, penghijrahan dari bidang bola sepak ke politik itu hadir dari hatinya bersempena Maal Hijrah tahun ini.

“Pertamanya saya ingin memperjuangkan agama serta bangsa. Saya juga ingin mempertahankan individu yang orang sedang serang sekarang ini dan beliau juga tenang bertahan iaitu Menteri Besar, Datuk Seri Muhammad Sanusi Md. Nor.

“Itu sebab saya terhutang hati untuk perjuangkan Muhammad Sanusi dan pertahankan negeri Kedah ini di bawah beliau,” katanya ketika berucap pada Program Sembang Santai Geng Muda di Kampung Lubuk Perong, di sini malam semalam.

Program itu turut disertai Ahli Dewan Undangan Negeri (ADUN) Pedu, Mohd. Radzi Md. Amin serta legenda bola sepak Kedah, Muhammad Radhi Mat Din yang turut pernah bertanding mewakili Pas di Parlimen Pokok Sena pada Pilihan Raya Umum ke-14.

Kedua-dua bekas pemain bola sepak itu ketika ini hangat diperkatakan untuk menjadi calon Pas pada Pilihan Raya Negeri (PRN) ini. – KOSMO

Authors

Media Variasi

View all posts

Diyana Rahip

View all posts

View all posts

View all posts


Kerajaan diminta haramkan jualan arak di premis 24 jam selepas 10 malam

KUALA LUMPUR: Kerajaan diminta agar mengharamkan penjualan arak di semua premis runcit 24 jam selepas 10 malam, kata Pegawai Khas Hal Ehwal Kaum India kepada Timbalan Perdana Menteri, Ramesh Rao Krishnan Naidu.

Beliau berkata, pengambilan arak selepas waktu larut malam biasanya akan berlebihan sekali gus menyebabkan risiko berlakunya kejadian seperti kemalangan jalan raya, pergaduhan dan jenayah.

“Selain itu, pengharaman itu bagi memelihara generasi muda daripada terjebak melakukan aktiviti yang tidak berfaedah dan sia-sia serta boleh membahayakan diri sendiri,” katanya dalam kenyataan hari ini.

Presiden Pertubuhan Minda dan Sosial Prihatin itu menyifatkan langkah pengharaman penjualan arak pasti akan memberi kesan jangka panjang lebih baik kepada masyarakat dan keluarga kerana setiap individu akan terpelihara daripada bahaya pengaruh alkohol yang amat membimbangkan.

Menurutnya, kerajaan tempatan boleh mengenakan larangan berkenaan kepada premis jualan runcit yang beroperasi selama 24 jam dalam kawasan seliaannya sebagai permulaan kepada langkah berkenaan.

Ramesh Rao berharap usaha itu akan dapat meningkatkan lagi kualiti kehidupan sosial dalam komuniti semua rakyat daripada semua lapisan masyarakat untuk menjalani kehidupan yang lebih sihat dan harmoni. – BERNAMA


‘Waktu ini roh ada di kubur’ – Ustaz kongsi 3 waktu afdal ziarah tanah perkuburan

TAHUKAH anda bahawa terdapat tiga waktu yang disunatkan untuk menziarahi orang yang sudah meninggal dunia?

Berdasarkan kupasan Ustaz Norazan menerusi Kitab Riyadhus Solihin, tiga waktu afdal menziarahi arwah terutamanya jika individu tersebut adalah ibu bapa kita.

“Terutama kubur ibu bapa, disunatkan menziarah pada hari Khamis selepas Solat Asar, sepanjang hari Jumaat dan hari Sabtu sebelum Zohor.

“Waktu ini roh ada di perkuburan dan menunggu anak-anak menziarahinya.

“Imam al-Bukhari meriwayatkan daripada Abu Hurarah r.a, Hadis Rasulullah SAW; seorang anak yang menziarahi kubur ibu bapanya pada hari-hari tersebut di atas akan dicatatkan kepadanya pahala seperti membuat kebaikan kepada kedua ibu bapanya semasa hayat mereka. Dan dosa-dosa anak tersebut diampunkan oleh Allah SWT.

Jika anak tersebut adalah seorang yang derhaka semasa hayat ibu- bapanya, dengan menziarahi kubur ibubapa akan dicatatkan sebagai anak yang taat,” kongsi Ustaz Norazan menerusi satu hantaran.

Dalam pada itu, beliau turut berkongsi adab untuk menziarahi tanah perkuburan.

Berikut adalah adab ketika ziarah di kubur:

1. Memberi salam kepada si mati dengan panggilan yang biasa semasa hayatnya. Seperti “Assalamualaikum mak/bapa”. Roh mendengar dan menjawab salam.

2. Hendaklah kita menghadap ke arah muka/kepala si mati dan kita membelakangkan kiblat.

3. Membaca quran atau doa-doa yang baik untuk si mati.

Al-Fatihah buat insan-insan tersayang yang telah pergi meninggalkan kita… Aamiin

Author

Diyana Rahip

View all posts

View all posts


Liverpool vs Man City: Van Dijk akui sukar untuk kekang Haaland

BINTANG pertahanan tengah Liverpool, Virgil van Dijk akui cabaran terbesar yang bakal dihadapi pasukannya adalah untuk berhadapan dengan penyerang sensasi Manchester City, Erling Haaland pada aksi Liga Perdana Inggeris 2022/2023 membabitkan dua pasukan, Ahad ini.

Liverpool yang berada pada prestasi tidak konsisten pada masa kini telah bolos 12 gol dalam sembilan perlawanan justeru barisan pertahanan skuad Jurgen Klopp sudah semestinya perlu bekerja keras bagi mengekang Haaland.

Aksi memukau Manchester City kini telah merekodkan jaringan sebanyak 33 gol dalam sembilan perlawanan serta 15 gol daripadanya telah dijaringkan oleh Haaland.

Kata Van Dijck, prestasi Haaland pada masa kini boleh mendatangkan mimpi ngeri buat pasukannya menjelang pertemuan blockbuster antara kedua pasukan hujung minggu ini.

“Haaland kini berada pada tahap prestasi yang sangat memberangsakngkan, jelas satu cabaran besar buat kami. Anda tidak boleh mempersoalkan tentang keupayaannya.

“Selepas aksi Perisai Komuniti Liverpool bertemu Manchester City pada Ogos lalu, banyak pengkritik meragui kemampuannya, tetapi saya masih ingat bahawa saya mengatakan: Pemain ini akan membawa mimpi buruk buat para pemain pertahanan di EPL, tunggu dan lihat.

“Dengan prestasi ya yang tidak berhenti menjaringkan gol, cukup untuk dia membuktikannya, dia menunjukkan satu tahap konsisten dan apabila beliau bermain di pasukan seperti Manchester City, peluang pasti akan terhidang untuknya menjaringkan gol,” katanya menerusi temu bual bersama portal Goal.

Liverpool kini mendapat tonik terbaik untuk menentang City setelah berpesta gol 7-1 ketika menentang Rangers dalam perlawanan Liga Juara-Juara Eropah, Khamis lalu dengan hatrik dijaringkan oleh bintang dari Mesir, Mohamed Salah.

Author

Mohamad Fitri Hazim Hazam

View all posts

View all posts


Mersing ‘Maldives of Malaysia’ miliki potensi besar untuk dibangunkan – MB

MERSING: Daerah Mersing yang terkenal sebagai pintu masuk ke rangkaian pulau indah dengan jolokan ‘Maldives of Malaysia’, dilihat mempunyai potensi besar untuk dibangunkan.

Menteri Besar Johor, Datuk Onn Hafiz Ghazi berkata, pelaksanaan program pembangunan modal insan dengan kerjasama Majlis Pembangunan Wilayah Ekonomi Pantai Timur (ECERDC), Yayasan Petronas dan Universiti Sultan Zainal Abidin (UniSZA) dengan menyediakan latihan kepada penduduk daerah ini, secara tidak langsung dapat meningkatkan lagi kemahiran mereka.

“Mersing ini cukup banyak potensinya antaranya daerah yang mempunyai (banyak rangkaian) kepulauan yang sangat cantik di negara kita.

“Selain itu, melihat kepada program pembangunan modal insan dengan kerjasama ECERDC, Petronas, UniSZA dan SIRIM dengan kita menyediakan latihan dan bimbingan kepada warga Mersing, bagi meningkatkan lagi (taraf) ekonomi mereka,” katanya kepada pemberita di sini hari ini.

Beliau berkata demikian selepas merasmikan Majlis Apresiasi Program Pembangunan Modal Insan ECERDC Bersama SIRIM dan Universiti Sultan Zainal Abidin serta Pelancaran Program Yayasan Petronas empower ECER Akademik di sini.

Turut hadir, Setiausaha Kerajaan Negeri Johor, Tan Sri Azmi Rohani dan Ketua Pegawai Eksekutif ECERDC, Datuk Baidzawi Che Mat.

Sempena pelancaran program berkenaan, sebanyak tujuh sekolah menengah di daerah ini terpilih menerima sijil kolaborasi termasuk Sekolah Menengah Kebangsaan (SMK) Nitar, SMK Ungku Husin, SMK Felda Tenggaroh, SMK Tan Sri Abdul Kadir, SMK Mersing, SMK Anjung Batu dan SMK Pai Chee.

Mersing mempunyai lima kepulauan utama iaitu Pulau Sibu, Pulau Besar, Pulau Tinggi, Pulau Aur dan Pulau Pemanggil. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


‘Mujur Lily bukan Oyen’ – Kucing bawa cincin di majlis kahwin tuan curi perhatian

SETIAP pasangan pasti impikan detik indah ketika berlangsungnya hari perkahwinan.

Menjadi perhatian apabila sepasang pengantin dengan berani dan percaya memberi kucing peliharaan mereka mengiringi cincin perkahwinan.

Menerusi perkongsian video di TikTok pengacara, Ahmad Fedtri Yahya, kelihatan seekor kucing menaiki kereta mainan bersama cincin menuju ke arah kedua mempelai.

Menariknya, kucing berbulu putih bernama Lily itu seolah-olah memahami tugasnya selaku ‘Cat Girl’ dengan kekal berada dalam kereta itu.

Momen yang dikongsi Fedtri itu berlangsung pada majlis resepsi pasangan mempelai yang dikenali Dr Ayuni dan Dr Rahul.

Menjengah di ruangan komen, rata-rata warga net memuji Lily yang begitu sopan dan sama-sama memberi kerjasama dalam majlis berkenaan.

Malah, ada juga yang mengatakan semuanya berjalan lancar kerana kucing berkenaan bukanlah si ‘Oyen’.

“Nasib bagi job kat Lily, kalau oyen rosak majlis! Bukan pegantin lari, cincin kena bawak lari,” seloroh netizen.

“Sib baik si puteh kalau si oyen mesti kecoh,” komen seorang lagi warga net.

“Orang tak tgk pengantin dah.. orang tgk kucing,” tulis netizen.

Sesuatu yang unik di resepsi perkahwinan Dr Ayuni & Dr Rahul… Kucing kesayangan mencuri tumpuan 😀  #lily #cat #ringbearer

♬ original sound – Ahmad Fedtri Yahya – Ahmad Fedtri Yahya

Author

Diyana Rahip

View all posts

View all posts


PRU15: PH kemuka 10 tawaran

Pengerusi PH, Datuk Seri Anwar Ibrahim berkata, keutamaan itu bermatlamat menjamin kesejahteraan rakyat secara menyeluruh menerusi pertumbuhan ekonomi, memulihkan keyakinan umum menerusi pentadbiran beramanah dan menyediakan negara untuk berdepan pelbagai cabaran masa depan.

“Tempoh untuk melaksanakan 10 keutamaan adalah secara berperingkat dan bergantung kepada keupayaan kewangan negara, tawaran kali ini telah dibahaskan dengan teliti dan dikaji dari segi implikasi kewangan sepenuhnya dan mengambil kira tuntutan daripada rakyat dan bukan bersifat populis,” katanya dalam sidang media selepas melancarkan 10 Tawaran Utama PRU-15 PH di sini hari ini.

Turut hadir Presiden Amanah, Mohamad Sabu; Setiausaha Agung DAP, Anthony Loke Siew Fook dan Presiden Pertubuhan Kinabalu Progresif Bersatu (UPKO), Datuk Seri Wilfred Madius Tangau.

Tawaran berkenaan turut melibatkan pemerkasaan peluang ekonomi belia; menyelamatkan generasi tercicir dalam pendidikan; membina ketahanan bencana dan memantapkan perlindungan; menangani isu doktor kontrak dan menjamin kebajikan penjawat kesihatan; menghapuskan isu ketaksamaan gender dan memperkasa sosioekonomi wanita; meningkatkan daya saing rakyat dan memelihara khazanah alam.

Dalam pada itu, Anwar yang juga Presiden PKR menyeru pengundi memberikan kemenangan selesa kepada PH untuk membentuk kerajaan iaitu tanpa memerlukan kerjasama parti di luar gabungan tersebut.

Katanya, ini supaya tawaran PH itu dapat dijalankan dengan jayanya tanpa sebarang halangan.

Ditanya sama ada tawaran berkenaan mampu dilaksanakan dan tidak berakhir seperti manifesto PH pada PRU yang lepas, Anwar menjawab, “kali ini pengerusi dia Anwar”.

“Saya menyeru agar pengundi atas pagar memberi kami mandat supaya kami bebas untuk melaksanakan keutamaan ini dan tidak berdepan sebarang halangan selepas pilihan raya,” katanya. – BERNAMA


Mekanik maut, van jenazah dipandunya terbabas masuk gaung

MERSING: Seorang mekanik maut selepas van jenazah yang dipandunya hilang kawalan dan melanggar pembahagi jalan sebelum terjunam ke dalam gaung setinggi tujuh meter di Kilometer 16, Jalan Jemaluang-Mersing di sini, pagi tadi.

Ketua Polis Daerah Mersing, Supt Cyril Edward Nuing berkata, dalam kejadian pada kira-kira 9.15 pagi di hadapan Institut Latihan Perindustrian Mersing itu, mangsa dikenal pasti sebagai Wan Mohd Nasyarudin Wan Ismaon, 38.

“Van yang dipandu Mohd Nasyarudin dipercayai dari arah Johor Bahru-Mersing, telah terbabas lalu melanggar besi pembahagi jalan di laluan bertentangan sebelum van berkenaan terjatuh dalam gaung,”  katanya dalam kenyataan hari ini.

Cyril Edward berkata mangsa disahkan meninggal dunia di lokasi kejadian oleh pakar perubatan dan jenazahnya dibawa ke Unit Forensik Hospital Mersing untuk bedah siasat da kes disiasat di bawah Seksyen 41 (1) Akta Pengangkutan Jalan 1987. – BERNAMA


Manchester United pamer wajah dan semangat baru

Oleh: WAHYUDIN AL-BALINGI

PENGURUS Manchester United, Erik ten Hag, menilai semangat juang menjadi kunci kemenangan ke atas musuh ketat, Liverpool.

United tampil dengan wajah berlainan berbanding dua perlawanan sebelum ini.

Hasilnya, The Red Devils berjaya menumbangkan Liverpool 2-1 di Old Trafford pada saingan ketiga Liga Perdana Inggeris di Old Trafford, awal pagi Selasa.

Tuan rumah membuka akaun jaringan pada minit ke-16 menerusi gol dari Jadon Sancho dan menambah jaringan kedua oleh Marcus Rashford m-53 dari satu serangan balas kilat.

The Reds mendapat gol sagu hati melalui Mohamed Salah di penghujung permainan.

“Kita dapat bercakap mengenai taktik tetapi semua ini adalah tentang sikap. Ada komunikasi dan semangat juang. Saya mahukan pendekatan dan sikap yang berbeza dan faktor inilah yang mereka bawa ke dalam padang.

“Ini baru permulaan. Kami boleh bermain dengan lebih tenang dan lebih berbahaya. Jadilah pasukan dan memiliki semangat yang bagus dan itu apa yang kita lihat hari ini,” ujar Ten Hag dipetik dari BBC.

Tambahan tiga mata membantu United keluar dari zon penyingkiran. Mereka kini berada di kedudukan ke-14 mengatasi Liverpool di tangga ke-16 dengan dua mata.

Author

Media Variasi

View all posts

View all posts


Remaja beri keterangan saksi kes Emilia Hanafi

KUALA LUMPUR: Mahkamah Majistret di sini hari ini mendengar keterangan seorang remaja bawah umur sebagai kes keganasan ke atas Emilia Hanafi oleh Datuk Wira SM Faisal SM Nasimuddin.

Keterangan membabitkan remaja lelaki berusia 16 tahun terhadap insiden yang berlaku di kediaman no. 2 Serene Kiara, Sri Hartamas pada 22 November 2015 jam 4.40 petang.

Kes berkenaan berjalan hampir tiga jam direkodkan di hadapan Majistret Nadia Othman.

Ketika pemeriksaan utama oleh Timbalan Pendakwa Raya, Nur Aishah Ahmad Zakiuddin meminta Saleh membuat pengecaman wajah Emilia Hanafi sebagai mangsa dan SM Faisal SM Nasimuddin sebagai suspek.

SM Faisal selaku orang kena tuduh (OKT) diwakili peguam Datuk Akberdin Abdul Kader, manakala peguam pemerhati iaitu Nazri Yahya dan Amer Asyraf dan wakil Persatuan Pengguna Islam Malaysia hadir bagi pihak Emilia.

Turut hadir penjamin Faisal dalam kes iaitu pemandu peribadinya.

Mengikut pertuduhan, SM Faisal didakwa dengan sengaja menyebabkan kecederaan ke atas Emilia yang juga isterinya ketika itu, di sebuah rumah di Desa Sri Hartamas, Brickfields, di sini antara jam 12.30 tengah hari dan jam 4.30 petang, pada 22 November 2015.

Pertuduhan mengikut Seksyen 323 Kanun Keseksaan dan boleh dihukum mengikut Seksyen 326A kanun sama yang membawa hukuman penjara maksimum dua tahun atau denda sehingga RM2,000 atau kedua-duanya, jika sabit kesalahan.

Pada 27 Jun lalu, Emilia dihantar ke Penjara Kajang untuk menjalani hukuman penjara tujuh hari kerana gagal mematuhi perintah Mahkamah Tinggi Syariah di sini, mengenai tarikh lawatan tiga anaknya dan wanita itu dibebaskan dari penjara pada 1 Julai lalu.

Pada 1 Ogos lalu, seorang pemandu kereta peronda dari Ibu Pejabat Polis Daerah Brickfields, Sarjan Saleh Omar Osman memberitahu mahkamah yang sama bahawa beliau melihat Emilia menangis ketakutan, menunjukkan kesan lebam di tangan didakwanya dipukul suami.

Dalam keterangannya, beliau mengakui nampak tangan dan muka mangsa (Emilia) lebam-lebam kerana dipukul.

“Mangsa kelihatan ketakutan, menangis dan mengadu bahawa suaminya (sambil menunjukkan kepada lelaki tersebut) telah memukulnya. Lelaki itu hanya berdiam diri.

“Kemudian saya terus meminta mangsa pergi ke Balai Polis Sri Hartamas untuk membuat laporan polis tetapi mangsa mengatakan bahawa dia takut.

“Kami terus mengiringi mangsa yang masuk ke dalam kereta perempuan awal tadi ke Balai Polis Sri Hartamas. Semasa di pejabat pertanyaan (enkuiri), saya telah dimaklumkan mangsa bahawa suaminya adalah SM Faisal,” katanya ketika membaca penyataan bertulis di hadapan Majistret Nadia Othman.

Author

Tun Puteh Wanti

View all posts

View all posts


Bintang Borussia Dortmund bakal perkuat Kelantan FC?

PEMILIK Kelantan FC, Norizam Tukiman memaklumkan pasukan Kelantan FC bakal diperkuatkan dengan beberapa muka baharu yang akan dibawa masuk pada jendela perpindahan kali ini.

Sejak jendela kedua perpindahan pemain dibuka pada 5 Julai lalu, Kelantan FC kehilangan ramai tonggak utama antaranya ketua pasukan mereka, Mario Arqués, Nurshamil Abd Ghani dan Ismahil Akinade.

Norizam Tukiman atau lebih dikenali sebagai Zamsaham menyatakan antara muka baharu itu ialah Dennis Buschening berusia 32 tahun dan kini dalam fasa akhir melengkapkan perpindahan ke Kelantan FC.

Menurut laporan Makan Bola, laman rasmi Kelantan FC tidak sengaja memuat naik foto pemain itu yang menjalani latihan bersama pasukan. Namun, foto berkenaan telah dipadam.

Pada musim ini, bekas pemain Borussia Dortmund itu beraksi di Thailand bersama kelab MH Nakhonsi.

Author

Muhammad Nor Fadzly Mahat

View all posts

View all posts


Graduan UCL Orang Asli Semenanjung pertama terima ijazah kelas pertama

KUALA LUMPUR: Malaysia melakar sejarah sekali lagi menerusi pencapaian Susherri Suki sebagai Orang Asli pertama Semenanjung menerima anugerah Ijazah Kelas Pertama, University College London (UCL), United Kingdom.

UCL adalah universiti terkemuka dunia dengan ranking kelapan berdasarkan QR World University Ranking 2023.

Menurut hantaran dimuat naik menerusi Facebook Persatuan Orang Asli Perak, Susherri Suki menamatkan pengajiannya di peringkat ijazah dalam bidang Perancangan Bandar dan Hartanah di Bartlett School of Planning di UCL.

Susherri Suki adalah pelajar tajaan biasiswa Majlis Amanah Rakyat (MARA) di bawah Program Young Talent Programme (YTP) bagi melanjutkan program Ijazah Sarjana Muda dengan keputusan cemerlang Sijil Pelajaran Malaysia (SPM) iaitu 10 A.

Beliau kini berjaya mendapat tawaran bagi menyambung pengajian ke peringkat Ijazah Sarjana (Master) dalam bidang Rekabentuk Bandar & Perancangan Bandar di universiti sama.

Susherri Suki adalah anak kelahiran suku Semai, di Perak dan ibu bapanya dari suku kaum sama, namun masing-masing berasal dari Kampung Orang Asli Chinggung, Behrang Ulu, Tanjung Malim, dan Kampung Orang Asli Ulu Geruntum, Gopeng.

Uniknya, selain Bahasa Melayu dan Bahasa Inggeris, beliau juga fasih pelbagai bahasa Orang Asli Semai, dan Cina-Mandarin.

Sangat aktif dalam pelbagai aktiviti di peringkat universiti dan juga di luar universiti, dengan terbabit dalam Pertubuhan Diraja Perancangan Bandar (Royal Town Planning Institute – RTPI), menjawat jawatan Ketua Biro Publisiti Bartlett Urban Planning Society; Ketua Biro Perhubungan & Korporat UCL Malaysia Society, Ahli Persatuan Orang Asli Perak (POAP) dna Ahli Persatuan Mahasiswa Orang Asli Malaysia (PMOA)

Warga Malaysia khususnya orang Perak berbangga dengan pencapaian wanita hebat terbabit.

Author

Fhatihah Zakinan

View all posts

View all posts


Hot Wheels akan keluarkan Proton Saga versi mini

BUKIT MERTAJAM: Pengeluar kereta mainan Hot Wheels Mattel Inc mengumumkan kerjasama dengan pengeluar kereta Malaysia Proton untuk menghasilkan model skala 1:64 kereta nasional pertama negara, Proton Saga.

Presiden dan Ketua Pegawai Komersial Mattel Inc, Steve Totzke berkata, kerjasama itu adalah untuk memperingati ulang tahun ke-40 penubuhannya di Malaysia.

“Ini adalah perkongsian lesen yang menarik kerana kami bergabung untuk membangunkan kereta Hot Wheels, dimodelkan selepas Proton Saga asal, model pertama yang dikeluarkan Proton, kini akan menjadi sebahagian daripada koleksi perseorangan Hot Wheels.

“Perkongsian lesen ini bertujuan untuk mempertahankan warisan kebanggaan Mattel dan Proton untuk terus menyediakan kenderaan berkualiti tinggi kepada peminat semua peringkat umur di seluruh dunia,” katanya lapor Malaysia Now.

Beliau berkata demikian dalam ucapannya pada sambutan ulang tahun ke-40 Mattel di Bukit Mertajam pada Selasa.

Totzke berkata, Proton Saga adalah kereta pertama daripada jenama automotif Malaysia yang memainkan peranan penting dalam pertumbuhan ekonomi Malaysia.

Model Hot Wheels baharu ini dijangka mula dipasarkan dengan jualan di seluruh dunia menjelang akhir 2023.

Author

Faridah Amiratul

View all posts

View all posts


Bomba selamatkan dua remaja terperangkap di Sungai Kerayong, Ampang

KUALA LUMPUR: Jabatan Bomba dan Penyelamat Selangor menyelamatkan dua remaja yang terperangkap dalam kejadian di Sungai Kerayong, Taman Pandan Mewah di sini petang tadi.

Pengarah Jabatan Bomba dan Penyelamat Selangor, Datuk Norazam Khamis berkata, pihaknya menerima panggilan daripada orang awam pada 5.29 petang sebelum menggerakkan sepasukan anggota dari Balai Bomba dan Penyelamat Ampang ke lokasi kejadian.

“Setibanya di lokasi, pasukan penyelamat mendapati terdapat dua remaja lelaki berusia lingkungan 15 tahun berada di tebing Sungai Kerayong dan terpisah sejauh 50 meter dengan air sungai sedalam 20 kaki,” menurutnya dalam kenyataan malam ini.

Difahamkan remaja terbabit ke sungai itu untuk memancing.

Norazam berkata, anggota penyelamat membawa keluar kedua-dua remaja menggunakan tali dan tangga daripada jentera sebelum diserahkan kepada pihak keluarga. – BERNAMA


Pakar motivasi nafi rosakkan reputasi Ebit Lew – Saksi

TENOM: Seorang saksi dalam perbicaraan kes gangguan seksual pendakwah terkenal Ebit Lew atau nama sebenarnya Ebit Irawan Ibrahim, menafikan di Mahkamah Majistret di sini hari ini, bahawa beliau dan pengasas sebuah badan bukan kerajaan (NGO) bersubahat untuk merosakkan reputasi pendakwah itu.

Pakar motivasi Mohd Fairuz Abu, 37, berkata demikian ketika pemeriksaan balas oleh peguam Ram Singh yang mewakili Ebit Lew.

Kepada cadangan peguam itu bahawa beliau dan Pengasas Multiracial Reverted Muslim (MRM) Firdaus Wong masih menghebahkan isu itu di media sosial, saksi pendakwaan pertama itu berkata dia tidak berbuat demikian tetapi Wong yang melakukannya.

Ram: Saya nyatakan kepada anda sebagai fakta bahawa melalui isu di media sosial (kes Tenom) dan mengaturkan wanita itu (mangsa) ke Bukit Aman untuk membuat laporan polis mengenai tertuduh, kamu dan Firdaus Wong berkomplot untuk merosakkan reputasi tertuduh.

Mohd Fairuz: Saya tidak setuju.

Ram: Saya nyatakan kepada anda hakikatnya, wanita itu tidak berniat untuk membuat laporan polis terhadap tertuduh.

Mohd Fairuz: Saya tidak setuju.

Ram: Saya nyatakan kepada anda, wanita itu hanya memutuskan untuk membuat laporan polis selepas perbualannya dengan kamu pada 26 Julai 2021.

Mohd Fairuz: Saya tidak pasti.

Semasa pemeriksaan semula oleh Timbalan Pendakwa Raya Zahida Zakaria, Mohd Fairuz berkata beliau mengiringi wanita itu dan suaminya untuk membuat laporan polis di Bukit Aman sebagai tanda sokongan dan juga memberi keterangan kepada polis pada 7 Ogos 2021.

Lew, 37, berdepan 11 pertuduhan antaranya mengaibkan kehormatan seorang wanita berumur 40-an dengan menghantar perkataan lucah ke nombor telefon mangsa melalui aplikasi WhatsApp antara Mac dan Jun tahun lepas.

Pendakwah selebriti itu didakwa mengikut Seksyen 509 Kanun Keseksaan yang membawa hukuman maksimum penjara lima tahun atau denda atau kedua-duanya, jika sabit kesalahan.

Perbicaraan di hadapan Majistret Nur Asyraf Zolhani bersambung esok. – BERNAMA


Sultan Johor terima menghadap Perdana Menteri

JOHOR BAHRU: Sultan Johor, Sultan Ibrahim Sultan Iskandar hari ini berkenan menerima menghadap Perdana Menteri, Datuk Seri Anwar Ibrahim di Kuala Lumpur.

Perkara itu dimaklumkan menerusi hantaran di Facebook rasmi Sultan Ibrahim, dengan beberapa foto mengenainya turut dikongsi di platform media sosial itu.

Pertemuan tersebut difahamkan berlangsung kira-kira sejam.

Semalam, dilaporkan Tunku Mahkota Johor Tunku Ismail Sultan Ibrahim turut berkenan menerima menghadap Perdana Menteri baharu itu.

Khamis lepas, Sultan Ibrahim dan Tunku Ismail menzahirkan ucapan tahniah kepada Anwar atas pelantikan beliau sebagai Perdana Menteri ke-10.

Anwar, 75, mengangkat sumpah jawatan sebagai Perdana Menteri di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah di Istana Negara pada Khamis.

Sementara itu, Perdana Menteri menerusi catatan di Twitter petang ini menjunjung kasih terhadap Sultan Ibrahim di atas perkenan baginda menerimanya menghadap.

“Dalam sesi menghadap tersebut, saya telah memberi penjelasan berkait isu kos sara hidup rakyat yang amat memprihatinkan Duli Tuanku.

“Dirgahayu Tuanku,” kata Anwar. – BERNAMA


Lebih ramai individu termasuk orang kenamaan akan dipanggil bantu siasatan kes LCS – Azam Baki

JOHOR BAHRU: Suruhanjaya Pencegahan Rasuah Malaysia (SPRM) akan memanggil lebih ramai individu termasuk dari dalam dan luar negara untuk diambil keterangan berhubung siasatan kes pembinaan Kapal Tempur Pesisir (LCS).

Ketua Pesuruhjaya SPRM, Tan Sri Azam Baki berkata, beliau turut memberi jaminan bahawa tiada pihak yang akan dilindungi dalam siasatan itu.

“Saya dapat maklumat dari pegawai penyiasat, ramai lagi saksi akan dipanggil untuk diambil keterangan, bukan sahaja di dalam negara tetapi juga melibatkan luar negara.

“Saya tidak menolak sesiapa sahaja (untuk diambil keterangan), baik VIP atau menteri yang terlibat dalam kes ini, semua akan dipanggil bagi memastikan siasatan kes dapat dijalankan,” katanya pada sidang media selepas Majlis Perbarisan Tamat Latihan Kursus Asas Pegawai SPRM Siri 26 Bil 1/2022 Penolong Penguasa P29, di sini hari ini.

Beliau berkata demikian ketika diminta mengulas mengenai kenyataan Perdana Menteri, Datuk Seri Anwar Ibrahim dua hari lepas yang menegaskan bahawa siasatan berhubung isu pembinaan LCS itu mesti diteruskan.

“Siasatan ke arah membuktikan bagaimana berlaku kehilangan wang begitu besar dalam kes LCS ini, jadi beri masa pada kita untuk menyelesaikan kes ini,” katanya.

Anwar dilaporkan sebagai berkata, pendakwaan berhubung isu pembinaan LCS pada peringkat awal, sebelum ini tidak mencukupi memandangkan ia melibatkan skandal berskala besar dan ketirisan, selain pendakwaan tidak bertindak kepada orang-orang yang lebih utama yang dikatakan terlibat dalam isu perolehan LCS tersebut.

Ketika diminta mengulas mengenai Pengerusi Perikatan Nasional, Tan Sri Muhyiddin Yassin yang mencabar SPRM menyiasat dana politik yang diterima UMNO, PKR dan DAP, Azam berkata, pihaknya bersedia untuk menyiasat mana-mana pemimpin parti politik sekiranya terdapat aduan dan bukti salah laku rasuah.

“Kita memang perlu aduan, tetapi sekiranya apa-apa maklumat diterima, kita juga akan melihat kepada maklumat itu. Sebagai contoh, sesuatu parti mungkin tidak ada apa-apa kepentingan, tidak memerintah dan tidak ada kuasa, kalau dia memberi sumbangan, dia tidak melakukan sesuatu kesalahan pada asasnya.

“Mengikut akta kami, kalau seseorang itu mempunyai satu kuasa, dia datang dari satu parti lain, sekiranya menerima apa-apa sumbangan dari sesuatu pihak, tetapi pihak itu ada kepentingan dengan kerajaan, maka ia diklasifikasikan sebagai kesalahan rasuah yang perlu disiasat SPRM.

“Kalau sekiranya ada bukti kesalahan rasuah, kita siasatlah, tiada masalah,” kata Azam. – BERNAMA


Tiga beradik yatim piatu, ibu bapa dan adik bongsu maut di LPT1

KUANTAN: Tiga beradik yatim piatu sekelip mata selepas ibu bapa dan adik bongsu mereka maut dalam kemalangan di Kilometer 200 Lebuhraya Pantai Timur Fasa Satu (LPT1) hala timur, berhampiran Kampung Paya Bungor di sini hari ini.

Ketua Polis Daerah Kuantan, ACP Wan Mohd Zahari Wan Busu berkata, kejadian yang berlaku pada 4 petang, menyebabkan kontraktor Mohamad Shafiq Zailani, 33, dan isterinya Faeiznoor Mansor, 32, maut di tempat kejadian.

Anak lelaki pasangan itu Daryan Marwa yang berusia 10 bulan pula disahkan meninggal dunia semasa menerima rawatan di Hospital Tengku Ampuan Afzan (HTAA) di sini.

Tiga lagi anak pasangan itu Mohamad Danish Uqasha, sembilan; Dhia Medina, lima; dan Damiaa Melissa, dua; pula cedera ringan.

“Kemalangan dipercayai berlaku apabila pacuan empat roda dipandu Mohamad Shafiq dari Bandar Jengka di Maran menghala ke Kuantan terbabas lalu melanggar pokok di bahu jalan,” katanya menerusi kenyataan di sini hari ini.

Mohamad Shafiq berasal dari Felda Jengka Enam, Maran manakala semua mangsa yang lain beralamat di Felda Bukit Sagu di sini.

Wan Mohd Zahari berkata, jenazah mangsa dibawa ke HTAA untuk bedah siasat yang akan dijalankan selepas saringan COVID-19 diperoleh.

Siasatan lanjut dijalankan mengikut Seksyen 41(1) Akta Pengangkutan Jalan 1987. – BERNAMA


Ekonomi negara hadapi masalah sekiranya Bajet 2023 tidak sempat lulus tahun ini

CYBERJAYA: Perbelanjaan ekonomi negara tidak akan dapat diurus dengan baik bermula 1 Januari tahun depan sekiranya Bajet 2023 yang dibentangkan Menteri Kewangan di Dewan Rakyat tidak mendapat kelulusan sebelum tahun 2022.

Penganalisis Ekonomi, Prof. Dr Barjoyai Bardai berkata, Bajet 2022 sebuah rancangan perbelanjaan kerajaan yang akan mula dikuatkuasakan pada setiap 1 Januari 2023.

Kelewatan kelulusan Bajet 2023 akan membawa kesan perbelanjaan mengurus kerajaan seperti pembayaran gaji penjawat awam, bayaran khidmat hutang, pencen dan ganjaran, pemberian subsidi kepada pengeluar dan pengguna, dan pemberian dan serahan kepada Kerajaan Negeri dan badan-badan berkanun.

Tambah Barjoyai, kelewatan kelulusan belanjawan akan mendatangkan kerugian masa disebabkan pertukaran kerajaan melalui Pilihan Raya Umum ke-15 (PRU15) memerlukan dasar baru dibawa kerajaan baru untuk mengurus ekonomi negara.

“Belanjawan ini perlu dibentangkan dan dilulus untuk pelaksanaan. Bajet 2023 merupakan rancangan perbelanjaan untuk tahun 2023.

“Jika tidak sempat diluluskan walaupun dah dibentangkan tidak akan bermakna. Kerajaan baru melalui PRU15 perlu membentangkan belanjawan sekali lagi yang alan berbeza dari belanjawan hari ini. Menteri Kewangan mungkin berubah, perlu diluluskan Kabinet dan ahli Parlimen yang baru.

“Sekiranya tidak sempat diluluskan sebelum hujung 2022, pada 1 Januari 2023 negara kita mempunyai masalah kerana kakitangan kerajaan, mekanisme Kementerian-kementerian tidak mempunyai satu peruntukan yang diluluskan, tidak boleh dibelanja untuk tahun 2023 lagi sehingga Belanjawan diluluskan,” katanya ketika dihubungi MEDIA VARIASI.

Menurut Barjoyai, Bajet 2023 amat penting untuk menampung kenaikan kos sara hidup kesan dari krisis ekonomi global tahun hadapan.

“Negara mengamalkan ekonomi terbuka dengan aktiviti import sebanyak 80 peratus meliputi perbelanjaan makanan sebanyak RM65 billion.

“Krisis ekonomi global tahun depan sesuatu yang tidak dapat dielakkan, dan kesannya menaikkan kos makanan ini. Jadi ini pentingnya Bajet 2023 ini sekurang-kurangnya dapat membantu ringankan kos,” jelasnya lagi.

Menteri Kewangan, Tengku Datuk Seri Zafrul Tengku Abdul Aziz membentangkan Bajet 2023 hari ini di Dewan Rakyat yang bertemakan “Keluarga Malaysia, Makmur Bersama” dengan peruntukan RM372.3 billion.

Jumlah peruntukan pada belanjawan kali ini jauh lebih besar dari dua belanjawan lalu dengan peruntukan Bajet 2022 RM332 billion dan Bajet 2021 RM322 billion.

Author

Mohamad Fitri Hazim Hazam

View all posts

View all posts


JHEAINS tahan 18 wanita terlibat kegiatan ajaran sesat

SEREMBAN: Jabatan Hal Ehwal Agama Islam Negeri Sembilan (JHEAINS) menahan 18 wanita kerana disyaki terlibat dengan kegiatan ajaran sesat Kumpulan Zikir Asmaul Husna  menerusi serbuan di sebuah rumah di Johol, Kuala Pilah hari ini.

Ketua Unit Operasi Bahagian Penguatkuasaan JHEAINS, Ahmad Zaki Hamzah berkata, kesemua mereka yang berumur antara 20 hingga 60 tahun ditahan ketika sedang mendengar kuliah yang disampaikan pengasasnya ketika serbuan pada pukul 9.30 pagi.

Beliau berkata, dalam serbuan itu beberapa dokumen dan peralatan yang dipercayai digunakan kumpulan berkenaan turut dirampas untuk tujuan siasatan termasuk buku digunakan untuk ajaran itu.

“Pengikut ajaran ini kebanyakan terdiri daripada suri rumah dan ada yang tinggal di negeri ini dan luar negeri selain dipercayai direkrut melalui aplikasi WhatsApp dan Telegram. Kita percaya masih ramai lagi pengikut kumpulan ini dan ia masih disiasat.

“Ajaran itu pernah difatwakan bertentangan dengan Ahli Sunnah Wal Jamaah oleh Jabatan Mufti Negeri Sembilan dan pengasasnya telah dipanggil Jabatan Kemajuan Islam Malaysia serta membuat perisyhtiharan taubat pada Feb 2021,” katanya kepada pemberita di sini hari ini.

Bagaimanapun, beliau berkata berdasarkan pemantauan, JHEAINS mendapati ajaran itu masih diteruskan oleh pengikutnya di rumah pengasasnya di Johol selain bergerak dalam kumpulan kecil.

“Kita percaya ajaran ini mempunyai banyak pengikut di seluruh negara, dan didapati mereka juga cuba mengembangkan ajaran ini ke Indonesia berdasarkan penemuan dokumen memorandum persefahaman dengan institusi pendidikan atau pesantren (sekolah pondok) di sana,” katanya.

Beliau berkata kes berkenaan disiasat di bawah Seksyen 52 Enakmen Jenayah Syariah Negeri Sembilan 1992 dan Seksyen 53 Enakmen yang sama. – BERNAMA


Perkeso sahkan pegawai ditahan SPRM

KUALA LUMPUR: Pertubuhan Keselamatan Sosial (Perkeso) mengesahkan penahanan seorang pegawai agensi itu oleh Suruhanjaya Pencegahan Rasuah Malaysia (SPRM) menerusi Ops Hire 2.0 semalam.

Perkeso dalam satu kenyataan hari ini memaklumkan penahanan itu bagi membantu siasatan berhubung insentif pengambilan pekerja bawah program Pelan Jana Semula Ekonomi (Penjana).

Menurut Perkeso, pegawai terbabit disyaki terlibat menerima suapan bagi meluluskan permohonan tuntutan Program Insentif Pengambilan Pekerja di bawah Penjana.

“Sehubungan itu, pihak kami menegaskan bahawa Perkeso tidak akan mencampuri urusan tersebut dan memberi kerjasama serta menyerahkan sepenuhnya kepada pihak SPRM untuk menjalankan penyiasatan ke atas pegawai berkenaan sehingga selesai,” menurut kenyataan itu.

Terdahulu, media melaporkan SPRM telah menahan seorang pegawai perkhidmatan sebuah agensi selepas disyaki terbabit menerima wang habuan ribuan ringgit daripada seorang pemilik syarikat sebagai upah meluluskan permohonan tuntutan Program Insentif Pengambilan Pekerja di bawah program Penjana bernilai kira-kira RM1.3 juta. – BERNAMA


Hero gadai nyawa selamatkan kanak-kanak, ibu bapa boleh didakwa cuai

CYBERJAYA: Pepatah Melayu selalu mengatakan berbuat baiklah pada yang lain, pasti ada balasan yang baik juga diterima.

Bukan Abang Viva seorang sahaja hero penyelamat tetapi ada lagi seorang lelaki yang sanggup gadaikan nyawa demi selamatkan nyawa seorang kanak-kanak.

Tindakan berani itu tular di TikTok di mana seorang lelaki menyelamatkan seorang kanak-kanak yang hampir terjatuh di sebuah pangsapuri.

Berdasarkan video tersebut, kanak-kanak keluar beranda rumah setinggi tiga tingkat mendapat perhatian orang ramai lalu seorang lelaki dilihat keluar menerusi beranda rumah jiran kanak-kanak itu dan seterusnya mengangkat masuk kanak-kanak itu ke dalam rumah.

Ketangkasan dan keberanian lelaki tersebut juga mendapat pujian ramai netizen kerana sanggup bergadai nyawa.

“Individu ini sewajarnya digelar wira apabila sanggup menggadai nyawanya sendiri untuk menyelamatkan mangsa.

“Abang itu boleh dapat pangkat kepujian atas keberanian. Satu nyawa amat berharga, Tahniah abang!” kata seorang lagi.

Seorang lagi pengguna media sosial berkata, “Alhamdulillah abang tu betul-betul ‘hero’. Mana mak ayah budak tu?”

Untuk makluman, ibu bapa atau penjaga yang mendedahkan kanak-kanak kepada sebarang cara yang mungkin menyebabkan mereka mengalami kecederaan fizikal atau emosi boleh didakwa mengikut Akta Kanak-Kanak 2001.

Pengamal undang-undang, Fahmi Abd Moin dilapor berkata Seksyen 31(1)(a) Akta Kanak-Kanak 2001 menggariskan kesalahan membabitkan penganiayaan, pengabaian dan pembuangan atau pendedahan kanak-kanak.

Mengikut seksyen itu, mana-mana individu, ibu bapa, atau penjaga yang didapati bersalah, boleh dikenakan hukuman penjara maksimum 20 tahun dan denda RM50,000 atau kedua-duanya.

Mana-mana individu yang mempunyai pemeliharaan seorang kanak-kanak dan kemudian mendedahkannya dengan cara yang mungkin menyebabkan kanak-kanak itu mengalami kecederaan fizikal dan emosi, boleh didakwa mengikut Seksyen 31(1)(a) Akta Kanak-Kanak 2001.

Author

Tun Puteh Wanti

View all posts

View all posts


Peranan guru perlu selari dengan kerajaan, sejahterakan rakyat – Bung Moktar

SANDAKAN: Peranan guru perlu selari dengan usaha yang dilakukan kerajaan dalam mensejahterakan rakyat khususnya bagi mempersiapkan generasi muda menghadapi perubahan di masa hadapan, kata Timbalan Ketua Menteri Sabah Datuk Seri Bung Moktar Radin.

Ahli Parlimen Kinabatangan itu berkata seperti kerajaan, guru juga memainkan peranan penting dalam menyediakan platform terbaik untuk anak muda sekarang ke arah menghadapi perubahan itu.

“Kita tidak tahu apa akan berlaku di masa depan, jadi kita kena berubah untuk menjadi diri kita sejahtera dan juga boleh mensejahterakan orang lain,” katanya ketika merasmikan sambutan Hari Guru peringkat daerah Kinabatangan di sini hari ini.

Katanya dalam melaksanakan peranan selaku penjana tranformasi pendidikan, nilai-nilai seperti jujur, amanah, bertanggungjawab, akauntabiliti, sahsiah diri serta berupaya mengawal emosi tidak harus diabaikan,.

Bung berkata guru adalah suri teladan kepada keberkesanan pendidikan bukan sahaja kepada pelajar di sekolah, malah kepada masyarakat. – BERNAMA


‘Jangan jadikan rakyat mangsa kegagalan agensi, buru kartel sampai habis’

KUALA LUMPUR: Ku sangka panas hingga ke petang, rupanya hujan di tengah hari.

Kegembiraan rakyat tidak berpanjangan selepas diragut dengan pengumuman kerajaan mengumumkan tidak meneruskan kawalan harga siling ayam, telur ayam, dan subsidi minyak masak sawit tulen dalam kemasan botol dua, tiga dan lima kilogram (kg), bermula 1 Julai ini.

Ini kerana, rakyat menyifatkan, langkah memansuhkan kuota import (AP) bahan makanan pada 18 Mei lalu, sebagai tindakan berani kerajaan yang memberikan kelegaan khususnya kepada peniaga dan pengguna untuk mendapatkan bekalan makanan pada harga yang wajar.

“Apabila kerajaan mengumumkan pembatalan subsidi, secara tidak langsung ia bukan menghapus kartel, tetapi beri kekuatan pula untuk (mereka) teruskan aktiviti.

“Kerajaan ada lancar perang terhadap kartel dengan memansuhkan AP, rakyat gembira. Ada keberanian daripada kerajaan terutamanya Perdana Menteri.

“Tetapi pada hari ini, kita lihat alasan subsidi tidak beri manfaat kepada golongan sasar, ini bukan alasan. Sepatutnya, kena tanya siapa bermain isu dan siapa bertanggungjawab dengan dana subsidi yang dilihat gagal?,” kata Mohammad Pandu Insani Yahya.

Pengerusi Pasar Borong Harian Selayang itu turut menempelak kerajaan hari ini seolah-olah tidak mampu menguruskan bantuan rakyat membabitkan isu makanan.

“Hari ini cerita pasal ayam, telur minyak. Tak mustahil, esok beras, lusa air, elektrik meningkat,” katanya.

Beliau berkata, untuk membanteras perkara tidak betul seperti kartel, rasuah pastinya ada orang yang tepat boleh membersihkan isu berkenaan daripada terus berlaku, namun jika tiada yang tampil berani, maka rakyat akhirnya terkesan.

Author

Tun Puteh Wanti

View all posts

View all posts


Apli Yusoff dilantik Pengerusi PTPTN baharu

KUALA LUMPUR: Ahli Lembaga Pengarah Universiti Sultan Zainal Abidin (UniSZA) Apli Yusoff dilantik sebagai Pengerusi Perbadanan Tabung Pendidikan Tinggi Nasional (PTPTN) yang baharu bagi tempoh dua tahun berkuat kuasa 18 Julai lepas.

PTPTN dalam kenyataan hari ini memaklumkan, Apli, 52, berkelulusan Ijazah Kepujian Kejuruteraan Bahan dari Universiti Sains Malaysia (USM), antara lain adalah Ahli Lembaga Pengarah MARA Incorporated Sdn Bhd.

Selain itu, beliau juga adalah Presiden Squash Racket Association of Terengganu, Naib Presiden Persatuan Bola Sepak Negeri Terengganu dan Ahli Majlis Kerja Tertinggi bagi pertubuhan bukan kerajaan (NGO) GAGASAN Kebangsaan serta menyandang jawatan tertinggi di beberapa syarikat tempatan sebelum ini.

“Semoga dengan pengalaman beliau dapat membantu PTPTN menjadi sebuah agensi kerajaan yang disegani sekali gus merealisasikan usaha PTPTN sebagai peneraju tabung pendidikan utama negara.

“Tahniah diucapkan kepada Apli Yusoff atas pelantikan tersebut. PTPTN turut mengucapkan terima kasih kepada Datuk Wan Saiful Wan Jan atas sumbangan dan baktinya sebagai Pengerusi PTPTN sejak 18 Jun 2018 sehingga 17 Jun lepas,” menurut kenyataan itu. – BERNAMA


UNDIAN

Tindakan pengurusan tempat letak kereta MAHA 2022 menunda kereta pengunjung timbulkan persoalan. Apa tindakan yang patut diambil?

Lapor polis/SPRM (47%, 8 Votes)
Pulangkan wang kompaun yang dikutip (41%, 7 Votes)
Hentikan aktiviti tunda kereta serta-merta (12%, 2 Votes)

Total Voters: 17

Author

Admin-MV

View all posts

View all posts


‘Harimau Malaya masih jauh dari kelompok 100 dunia’

KUALA LUMPUR: Tiada yang mustahil untuk skuad Harimau Malaya meloloskan diri ke dalam kelompok 100 terbaik dunia dalam ranking Persekutuan Bolasepak Antarabangsa (FIFA).

Bagaimanapun semua pihak harus realistik kerana impian itu tampak tidak boleh dicapai dalam masa singkat dengan skuad kendalian Kim Pan Gon dianggap memerlukan tempoh yang lama untuk mendaki ke kelompok 100 dunia.

Berdasarkan kemaskini terbaharu FIFA semalam, Harimau Malaya naik dua lagi anak tangga untuk menghuni kedudukan ke-134 dunia susulan kejayaan mengikat Syria dan China dalam aksi persahabatan antarabangsa pada 6 dan 9 September lalu.

Kedudukan itu bagaimanapun menyaksikan skuad negara yang mengumpul 1094.9 mata keseluruhan masih ketinggalan 112.04 mata daripada pasukan di ranking ke-100 dunia, Kazakhstan.

Jurang mata itu bukanlah jumlah yang sedikit dan Harimau Malaya perlu melakar lebih banyak keputusan positif dalam aksi antarabangsa untuk terus mendaki ke kedudukan lebih baik.

Pemerhati bola sepak tempatan, Mohd Sadek Mustafa menyifatkan tiada jalan lain untuk Harimau Malaya meraih mata tinggi selain perlu melakar keputusan terbaik di pusingan kelayakan Piala Dunia 2026 dan pusingan akhir Piala Asia 2023 pada November ini dan Januari tahun depan.

Malah, beliau yang juga Pensyarah Kanan Fakulti Sains Sukan dan Rekreasi UiTM Shah Alam berpendapat bahawa Harimau Malaya mungkin memerlukan tempoh sekurang-kurang lebih dua tahun lagi untuk berada dalam kelompok 100 terbaik dunia.

“Kalau tengok daripada statistik mata terkumpul, pasukan negara masih jauh untuk menembusi kelompok 100 teratas dunia. Apa yang boleh dibuat Harimau Malaya kena berikan keputusan yang baik di kelayakan Piala Dunia dan pusingan akhir Piala Asia.

“Dua pertandingan itu sangat penting buat Harimau Malaya menambah mata. Jadi skuad negara perlu menambah keyakinan pemain dan meningkatkan tahap permainan untuk berdepan perlawanan besar.

“Paling cepat (untuk berada dalam kelompok 100 terbaik dunia) mungkin dua tahun setengah atau tiga tahun lagi dan generasi pemain baharu yang ada perlu dikembangkan.

“Pemain muda harus diberikan pendedahan antarabangsa dan kita berharap Kim Pan Gon (pengendali Harimau Malaya ) dapat mengambil lebih ramai pemain bawah 23 tahun untuk mendapat minit permainan di peringkat tertinggi,” katanya kepada BH Sukan.

Pan Gon sebelum ini turut menyatakan impian atau sasarannya untuk membawa skuad Harimau Malaya berada dalam kelompok 100 terbaik ranking dunia pada masa akan datang. – Berita Harian

Authors

Media Variasi

View all posts

Diyana Rahip

View all posts

View all posts

View all posts


KPT, KSM perlu kerjasama wujud dana latihan industri

Ahli Ekonomi dari Universiti Tun Abdul Razak, Prof Barjoyai Bardai berkata, penubuhan dana itu, dapat menyelaras pemberian elaun yang bersesuaian kepada pelatih industri, bagi menampung keperluan harian mereka sepanjang menjalani latihan tersebut.

“Pihak Institut Pengajian Tinggi (IPT) boleh bekerjasama dengan Tabung Pembangunan Sumber Manusia (HRDF), kerana syarikat yang mencarum dengan HRDF dapat menikmati tawaran latihan yang bersesuaian dengan pekerjaan mereka secara percuma.

“Jadi sekiranya IPT dapat sama-sama mewujudkan dana latihan industri dan mencarum dengan HRDF, elaun latihan industri itu lebih mudah diselaraskan, sekali gus mengurangkan beban pelajar yang sedang menjalani latihan industri,” katanya kepada Bernama.

Perdana Menteri, Datuk Seri Anwar Ibrahim, hari ini menyeru syarikat supaya mempertimbangkan pemberian elaun yang munasabah kepada pelatih industri, bagi menampung keperluan harian mereka seperti kos tambang dan makanan.

Anwar berkata, bagaimanapun kerajaan tidak akan menetapkan satu kaedah pembayaran yang jelas kepada pelatih industri, memandangkan latihan itu bukan bersifat paksaan.

Barjoyai berkata, pelajar praktikal juga boleh dibayar mengikut kadar produktiviti mereka, sekiranya pelajar berkenaan dapat memberi pulangan atau keuntungan kepada syarikat, kerana pada hakikatnya majikan sudah melaksanakan tanggungjawab untuk melatih pelajar berkenaan.

Mengakui tekanan kos sara hidup pelajar kini, Barjoyai berkata, seorang pelajar memerlukan sekurang-kurangnya RM500 sebulan untuk menampung keperluan mereka, tidak termasuk kos penginapan dan pengangkutan serta bergantung kepada lokasi.

Sementara itu, Setiausaha Agung Gabungan Pelajar Melayu Semenanjung (GPMS), Muhammad Asree Abdul Aziz, mencadangkan kerajaan memberi subsidi upah latihan industri atau pelepasan cukai khas kepada syarikat terlibat.

Beliau berkata, langkah itu akan memberi keputusan menang-menang kepada semua pihak, memandangkan banyak syarikat masih dalam proses pemulihan ekonomi selepas berdepan pandemik COVID-19 sebelum ini.

“Kami memahami kos sara hidup terus meningkat tanpa dijangka dan pinjaman pendidikan dan biasiswa semakin menipis peluang untuk diperolehi, namun pelajar juga harus memahami apakah tujuan utama latihan industri ini.

“Perlu difikirkan juga kesanggupan pihak industri dalam menerima pelajar ini untuk diberi latihan di syarikat mereka, namun pihak industri juga sewajarnya tidak membebankan kerja-kerja tertentu terhadap pelajar, sehingga memberi kesan kewangan kepada mereka,” katanya. – BERNAMA


Tragedi tanah runtuh: Dua mangsa meninggal dunia – JPBM Selangor

GOHTONG JAYA: Setakat jam 7 pagi, Jabatan Bomba dan Penyelamat Malaysia (JBPM) Selangor mengesahkan dua mangsa dilaporkan meninggal dunia akibat kejadian tanah runtuh di tapak perkhemahan berhampiran sebuah ladang organik di Genting Highland, Pahang.

Menerusi perkongsian di Facebook rasmi Korporat JPBM, tiga orang mangsa cedera manakala 51 lagi masih tidak ditemui.

“Maklumat dikemas kini setakat jam 7 pagi tadi, sejumlah 79 orang mangsa yang berada di tapak perkhemahan tersebut terlibat dengan kejadian runtuhan yang berlaku.

“23 orang dalam keadaan selamat, dua orang meninggal dunia, tiga orang cedera dan 51 orang masih tidak ditemui.

“Usaha mencari dan menyelamat masih lagi diteruskan oleh pihak bomba serta dibantu bersama oleh agensi lain iaitu Persatuan Bomba Sukarela, Bomba Swasta, PDRM, APM, KKM dan Pasukan SMART,” maklum JPBM pagi ini.

JPBM turut memaklumkan akan kekal mengemas kini maklumat semasa sehingga operasi pencarian selesai.

Terdahulu, JPBM Selangor menerima panggilan kecemasan berhubung kejadian tanah runtuh di kawasan berkenaan kira-kira jam 2.24 pagi tadi.

Dillaporkan, kejadian tersebut berlaku di tepi jalan berhampiran Father Organic Farm dan telah menghempap tapak perkhemahan yang berada berdekatan dengan jalan tersebut.

Ketinggian runtuhan dianggarkan setinggi 30 meter dengan anggaran runtuhan seluas tiga ekar.

Author

Diyana Rahip

View all posts

View all posts


Manusia tidak hina kerana kesilapan, juga tidak mulia jika terlepas hukuman- Anina

KUALA LUMPUR: “Manusia tidak hina kerana melakukan kesalahan, manusia juga tidak mulia kerana tidak dijatuhkan hukuman atas dunia,” kata Anina Saadudin.

Rayuan terakhir mantan Perdana Menteri, Datuk Seri Najib Razak yang tinggal 10 hari untuk mengetahui nasib, menarik perhatian bekas Ketua Srikandi BERSATU itu dan diterjemah dalam hantaran di akaun Facebooknya sehingga menarik perhatian lebih 610 komen, hari ini.

Katanya sinis, ramai lagi ahli politik hidup kaya raya, wang berbillion entah berpunca dari mana.

“Mereka juga tidak mulia, mereka cuma masih selamat dan Allah mahu menuntut kebenaran untuk mereka di Mahsyar.

“Apa pun, saya sentiasa berpegang teguh kepada prinsip kebenaran dan tidak akan berganjak dari nya kerana hidup kita tidak hanya berakhir di dunia tetapi akhirat.

“Kepada Allah kita menyembah sujud,” katanya yang dipetik dalam hantaran dimuat naik, pada Isnin.

Meskipun pernah memfailkan saman terhadap Najib itu di Mahkamah Tinggi pada 2015, atas prinsip mencari kebenaran, Anina berpendirian enggan Ahli Parlimen Pekan itu dianiaya, dizalimi, atau dihina tanpa ihsan kerana faktor kemanusiaan selain pernah menjadi pemimpin nombor satu negara.

“Secara peribadi saya telah menuntut perbicaraan adil dan membela Najib atas prinsip “tidak bersalah sehingga dibuktikan bersalah” pada 2018.

“Saya hilang kepercayaan kepada PH dan BERSATU kerana bercakap bohong bukan sahaja kepada saya, malah rakyat Malaysia dengan Manifesto palsu,” katanya.

Bagaimanapun, Anina akur terhadap apa jua keputusan mahkamah.

“Sama seperti semua hamba Allah, saya hanya mahu hidup atas asas kebenaran.

“Jika selepas 10 hari perbicaraan Mahkamah Persekutuan ini memihak kepada Najib, saya anggap beliau tidak bersalah.

“Jika keputusan Mahkamah Persekutuan adalah sebaliknya, saya doakan Najib cekal dan tabah,” katanya.

Author

Tun Puteh Wanti

View all posts

View all posts


4 tahun 8 bulan Ramlan Askolani tak pernah cuti

KUALA LUMPUR: Penyandang Ketua UMNO Bahagian Lembah Pantai, Datuk Ramlan Askolani tidak pernah kenal erti rehat sejak empat tahun lapan bulan mengambil alih bahagian berkenaan.

Pejabat UMNO Bahagian Lembah Pantai tidak pernah ditutup dalam tempoh itu dan setiap hari membuka pintu untuk rakyat membuat aduan, memohon bantuan.

Ramlan Askolani berkata, walaupun Barisan Nasional (BN) berhadapan kekalahan besar pada Pilihan Raya Umum ke-14 pada 2018, namun UMNO Lembah Pantai tidak pernah sepi daripada terus berbakti kepada penduduk di daerah ini.

“Saya tak pernah cuti sejak empat tahun lapan bulan ambil alih sebagai Ketua Bahagian, kerana ini adalah amanah parti untuk menjaga kebajikan rakyat.

“Ketika ambil alih BN kalah, COVID-19 melanda dan akaun bank bahagian kosong tak tinggal apa-apa pun, tiada sebarang peruntukan.

“Tetapi saya bantu juga rakyat walaupun guna duit sendiri, minta tajaan dengan MAIWP, syarikat swasta, yayasan, badan korporat dan usaha cari dana untuk pastikan program kemasyarakatan dan kebajikan tak terjejas,” katanya kepada MEDIA VARIASI.

Pada awalnya, Ramlan menyangka selepas PRU15 pada November lalu beliau bolehlah rehat tetapi ada pula pemilihan UMNO, walaupun BN kalah namun orang tetap datang ke pejabat minta bantuan.

“Saya serahkan kepada perwakilan untuk menilai tetapi jika tanya mengenai tanggungjawab, saya sudah jalankan sehabis baik dan tidak pernah abaikan rakyat Lembah Pantai daripada aspek bantuan bumbung, masalah dewan, masalah tempat letak kereta, keperluan asas dan sebagainya, nilailah terhadap kerja saya,” katanya.

Timbalan Ketua Bahagian Lembah Pantai, Tengku Zuhri Tengku Abdul Aziz yang juga bekas Setiausaha Bahagian Lembah Pantai adalah pencabar terdekat Ramlan pada pemilihan UMNO.

UMNO pertama kali menangguhkan pemilihannya yang sepatutnya diadakan pada 2021 sehingga tempoh 18 bulan, berakhir Disember 2022.

Namun pada akhir tahun lalu, UMNO meminda Fasal 10.16 perlembagaannya dan membenarkan penangguhan sekali lagi pemilihan iaitu enam bulan selepas pilihan raya peringkat Dewan Rakyat.

Tarikh akhir pemilihan UMNO terkini adalah pada 19 Mei 2023.

Author

Tun Puteh Wanti

View all posts

View all posts


Elaun pembantu KEMAS dinaikkan kepada RM800 mulai Mac ini

DUNGUN: Elaun Pembantu Pendidikan Masyarakat Sukarela (PPMS), Tabika Jabatan Kemajuan Masyarakat (KEMAS) akan dinaikkan daripada RM500 kepada RM800 sebulan mulai bulan depan, kata Timbalan Perdana Menteri, Datuk Seri Dr Ahmad Zahid Hamidi.

Beliau yang juga Menteri Kemajuan Desa dan Wilayah berkata, kenaikan elaun kepada 9,439 orang PPMS di seluruh negara itu melibatkan tambahan peruntukan sebanyak RM30 juta melalui Belanjawan 2023 yang dibentang Perdana Menteri Datuk Seri Anwar Ibrahim, semalam.

“Kenaikan elaun ini adalah sebagai penghargaan kepada PPMS yang melaksanakan tugas seperti menyediakan keperluan makan minum, membantu memastikan aspek kebersihan premis dan memastikan keselamatan kanak-kanak dari semasa ke semasa,” katanya.

Ahmad Zahid berkata demikian kepada pemberita selepas mengadakan lawatan kerja ke Lembaga Kemajuan Terengganu Tengah (Ketengah) di Ibu Pejabat Ketengah di Bandar Al Muktafi Billah Shah, Dungun di sini hari ini.

Sebelum ini bayaran elaun saguhati kepada PPMS bermula pada 2011 adalah sebanyak RM400 sebulan sebelum dinaikkan kepada RM500 sebulan pada 2017.

Sementara itu Ahmad Zahid berkata, beliau berharap Kongres Kesatuan Pekerja-Pekerja Di Dalam Perkhidmatan Awam (Cuepacs) memahami bahawa kerajaan sentiasa berusaha untuk memenuhi harapan dan permintaan mereka, di sebalik kekangan kewangan yang sedang dialami.

“(Bayaran) emolumen umpamanya dan wang pencen yang terpaksa dibayar, itu adalah kos tetap yang harus ditanggung pihak kerajaan dan saya fikir Cuepacs sebagai sebuah organisasi yang menjaga kepentingan penjawat-penjawat awam tentunya memahami situasi ini.

“Pada hemat saya Perdana Menteri juga memberikan keperhatinan yang tinggi kepada permintaan penjawat awam termasuk memberikan bonus khusus RM700 dan RM350 kepada pesara untuk Aidilfitri ini,” katanya. – BERNAMA


Lima ditahan samun bersenjata parang di klinik gigi di Bangi

Ketua Polis Daerah Kajang, ACP Mohd Zaid Hassan berkata, daripada lima suspek yang ditahan, dua daripadanya merupakan suspek utama berdasarkan rakaman kamera litar tertutup di premis itu.

Menurutnya, dua suspek itu ditahan di sekitar Sungai Tangkas, Kajang pada 4.58 petang semalam.

Beliau berkata manakala tiga lagi individu iaitu seorang wanita, seorang lelaki warga Bangladesh dan seorang lelaki tempatan turut ditahan di sekitar Kajang kerana mempunyai kaitan dengan kes berkenaan.

“Wanita yang ditahan merupakan bekas isteri seorang daripada suspek utama dan didapati memiliki barang kemas manakala lelaki warga Bangladesh pula ditahan kerana membeli dan memiliki telefon bimbit kes berkenaan. Seorang lagi lelaki ditahan adalah pemilik motosikal yang digunakan suspek ketika itu,” katanya dalam sidang media di Ibu Pejabat Polis Daerah Kajang, di sini, hari ini.

Mohd Zaid berkata kesemua mereka yang ditahan berumur lingkungan 22 hingga 47 tahun dan polis turut merampas dua bilah parang, dua beg galas, dua topi keledar dan sebuah motosikal Yamaha R15 yang digunakan suspek dalam kejadian itu.

Selain itu, beliau berkata polis turut merampas tujuh telefon bimbit pelbagai jenama, sebuah komputer riba, seutas rantai emas dan sebentuk cincin yang dilarikan suspek.

“Dua suspek utama masing-masing mempunyai 12 dan dua rekod lampau jenayah berkaitan dadah dan samun bersenjata dengan seorang daripada mereka baru sahaja dibebaskan daripada hukuman di bawah Akta Pencegahan Jenayah (POCA) 1959, September lepas.

“Kesemua suspek kecuali lelaki warga Bangladesh, positif dadah hasil ujian saringan air kencing dan mereka kini direman selama lima hari sehingga 14 November bagi membantu siasatan mengikut Seksyen 395/397 Kanun Keseksaan kerana samun berkumpulan menggunakan senjata,” katanya.

Terdahulu, tular di media sosial rakaman kamera litar tertutup premis berkenaan berhubung kejadian itu apabila suspek bersenjatakan parang telah masuk dan merompak pekerja dan pelanggan klinik gigi tersebut, bagaimanapun mangsa dilaporkan tidak mengalami sebarang kecederaan. – BERNAMA


Depa pecat Kedah dari Malaysia dah ka?

ALOR SETAR: Menteri Besar, Datuk Seri Muhammad Sanusi Md Nor mendakwa EXCO sukan di empat kerajaan negeri ditadbir Perikatan Nasional (PN) tidak lagi akan mempengerusikan Hari Sukan Negara peringkat negeri seperti sebelum ini.

Katanya, urusan di Kelantan, Terengganu, Perlis dan Kedah itu akan diserahkan kepada Pejabat Unit Penyelarasan Pelaksanaan (ICU) di bawah Jabatan Perdana Menteri.

“Tapi depa mereka nak pakai DO (pegawai daerah) di peringkat daerah, EXCO sukan depa tak mau pakai, DO depa nak, nampak tak..?

“Saya rasa tak sihat politik macam tu, awat (kenapa) depa pecat Kedah dari Malaysia dah ka?

“Kalau rasa kita (Kedah) part of (sebahagian daripada) Malaysia tak patut buat macam tu, politik (macam) tu tahun 70, 80-an boleh la. Politik 2023 orang tak boleh buat macam tu noh, habaq (beritahu) depa tak payah main politik lagu tu, “katanya.

Beliau berkata demikian selepas mengadakan mesyuarat bersama Lembaga Pengarah Kulim Technology Park Corporation Sdn Bhd (KPTC) di Wisma Darul Aman di sini, hari ini.

Turut hadir ialah EXCO Industri dan Pelaburan, Pengajian Tinggi, Sains, Teknologi dan Inovasi negeri, Dr Haim Hilman Abdullah.

Sebelum ini media melaporkan Haim kesal apabila mendakwa institusi pengajian tinggi awam (IPTA) di negeri itu tidak dibenarkan menghadiri program yang dianjurkan kerajaan negeri.

Semalam, Timbalan Menteri Pendidikan Tinggi, Datuk Mohammad Yusof Apdal, menafikan pihaknya mengeluarkan sebarang arahan melarang mana-mana IPTA terbabit dengan sebarang program dianjurkan kerajaan negeri pembangkang.

Mengulas lanjut, Muhammad Sanusi yang juga Pengerusi PN Kedah, berkata bidang sukan dan pendidikan tidak sepatutnya menjadi ‘mangsa’ politik.

Katanya, beliau sudah bertanyakan mengenai perkara itu kepada pihak berkaitan namun tiada arahan bertulis dikeluarkan melainkan secara lisan.

“Ada wakil rakyat seorang di Kedah pi (pergi) tengok anak dia sukan di sekolah, pengetua sekolah itu kena panggil kerana membenarkan ahli politik masuk sekolah.

“Menteri Pelajaran kata boleh mohon tapi 30 hari (sebelum). Tak kan nak tengok anak sukan kena mohon 30 hari, tak masuk akal. Cakap lain buat lain, rasa ini politik 80-an tapi depa kata MADANI… tak sesuai,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Organisasi, pengamal media perlu berkembang seiring teknologi, trend

KUALA LUMPUR: Organisasi dan pengamal media perlu menerima pakai perubahan dan berkembang, susulan kemajuan teknologi telah mengubah cara orang ramai berinteraksi dengan media.

Pensyarah Kanan Pengajian Komunikasi dan Media, Kolej Pengkomputeran, Informatik dan Media, Universiti Teknologi MARA (UiTM) Dr Suffian Hadi Ayub berkata, pengguna kini bebas memilih apa yang mahu mereka lihat dengan pilihan media yang luas dan pelbagai, justeru, industri media perlu ditambah baik untuk kekal lestari.

“Komponen yang paling penting dalam komunikasi bukanlah bercakap atau menyampaikan mesej, yang paling penting ialah mendengar.

“Media perlu mendengar kehendak orang ramai sebagai penerima maklumat supaya mereka boleh mengikuti dan menghasilkan kandungan bersesuaian dengan apa yang penerima mahukan,” katanya pada seminar bertajuk “The Future of Media” (Masa Depan Media) di Institut Penyiaran Asia Pasifik (AIBD) di sini hari ini.

Suffian berkata penggunaan teknologi dan aplikasi terkini juga akan membantu media arus perdana menyesuaikan kandungan dengan trend terkini seperti kandungan yang dihasilkan pengguna.

Bagaimanapun, katanya media berperanan penting dalam mendidik masyarakat menerusi mekanisme ciptaan sosial.

Beliau berkata bagi mewujudkan masyarakat holistik dan digital yang mampu menggunakan informasi secara beretika, perlu wujud satu ekosistem seimbang antara media, masyarakat dan maklumat

Sementara itu Ketua Pegawai Pemasaran BAC Education Group, Lawrence Chan berkata, literasi media sangat penting ketika ini memandangkan media baharu membolehkan pengguna memilih kandungan maklumat yang disukai mereka, masa untuk mencerna maklumat itu serta mencipta kandungan mereka sendiri.

“Kesan daripada media baharu memperkasa, namun, pada masa sama, menakutkan kerana ia memberi ancaman besar kepada penyiar dan, lebih-lebih lagi, anak muda hari ini adalah pengguna terbanyak medium ini.

“Bagi menyediakan golongan muda untuk media sosial, ibu bapa dan pendidik perlu memulakan perbualan dengan kanak-kanak tentang media sosial sejak awal. Ini akan membantu mereka memahami etika (dalam media baharu) dan membezakan apa yang nyata dan apa yang tidak di media sosial,” katanya.

Sementara itu, seminar itu turut menyaksikan pelancaran Siri Penerbitan Sidang Kemuncak Media Asia 2022 oleh AIBD, Institut Pembangunan Maklumat Masyarakat Korea (KISDI) dan Majlis Komunikasi Korea (KCC).

Seminar anjuran bersama AIBD, KISDI dan KCC itu membincangkan pelbagai cabaran dan peluang untuk industri penyiaran serantau, serta dihadiri lebih 90 pengamal media, pemain industri, ahli akademik dan pihak berkepentingan.

AIBD, sebagai badan antara kerajaan antarabangsa dengan 106 anggota, berperanan membangunkan media di rantau ini dan di seluruh dunia menerusi pembangunan dasar dan sumber. – BERNAMA


Kenapa Kylian Mbappe tolak sesi bergambar skuad kebangsaan Perancis?

Oleh: WAHYUDIN AL-BALINGI

TONGGAK utama Les Bleus, Kylian Mbappe mencetuskan kontroversi apabila tidak hadir dalam sesi bergambar pasukan kebangsaan Perancis menjelang persiapan ke Piala Dunia 2022.

Penolakan bintang PSG itu berpunca daripada ketidaksepakatan berkaitan hak gambar (image right).

Perancis sedang sibuk mempersiapkan pasukan menghadapi dua perlawanan Liga Negara-Negara UEFA yang akan datang dengan mengadakan sesi foto pada Selasa dengan 14 pihak penaja termasuk Uber Eats.

Namun, Mbappe telah menjelaskan bahawa dirinya tidak akan ikut serta pada sesi tersebut sebagai lanjutan daripada perjuangannya melawan ketidakadilan para pemain Perancis.

Terdahulu, dia juga pernah memprotes penaja yang sama pada Mac lalu.

“Mbappe memutuskan untuk tidak mengambil bahagian dalam sesi foto yang diadakan setelah penolakan persekutuan untuk mengubah pendirian hak gambar pemain,” kata kenyataan dari wakil pemain itu sendiri.

Penolakan Mbappe itu mewujudkan satu lagi titik kontroversi bagi skuad Perancis menjelang usaha mereka mempertahankan trofi Piala Dunia.

Adik Paul Pogba, Mathias Pogba, telah didakwa dan ditahan atas kesalahan plot pemerasan yang mengheret Mbappe. Manakala, pemain tengah Perancis yang beraksi di Juventus itu masih diragui untuk tampil di Piala Dunia di Qatar kerana belum pulih daripada kecederaan.

Author

Media Variasi

View all posts

View all posts


‘Mak aih, sup kosong RM6.50, biasa free je!’ – Netizen terkejut harga makanan ‘taste’ Sarawak dijual mahal

CYBERJAYA: Sepinggan nasi putih berharga RM8, itulah harga yang diletakkan oleh sebuah premis makanan berkonsepkan citarasa orang Sarawak dalam sebuah aplikasi penghantaran makanan.

Menerusi perkongsian di Twitter @iloveyousuff, kelihatan beberapa menu yang ditunjukkan tertera dengan harga yang tidak masuk akal seperti, sup kosong yang berharga RM6.50, air mineral diletakkan RM8 dan bihun sup ayam berharga RM20.90.

Justeru, pemilik akaun Twitter berkenaan turut meninggalkan komen dengan bertanya cara membuat laporan rasmi kepada Kementerian Perdagangan Dalam Negeri (KPDN).

Menjengah di ruangan komen, rata-rata warga net terkejut dan turut mempersoalkan harga makanan di kedai tersebut.

“Mak aih, sup kosong RM6.50, biasa free je woi,” tulis netizen.

“Dia tanak nasi dengan air zam zam ke?” komen netizen.

“Ini bukan menu rahmah tapi menu kembali ke rahmatullah. Foodpanda kan? Memang cekik darah, maggi goreng kosong pun RM19. caj delivery lagi,” tulis warga net.

Oleh: AIN JAPRI (Pelatih USM)

Author

Media Variasi

View all posts

View all posts


Polis tarik kelulusan sewa khemah bagi program berunsur politik di Taiping

IPOH: Ibu Pejabat Polis Daerah (IPD) Taiping menarik balik kelulusan sewaan khemah miliknya bagi satu program berunsurkan politik baru-baru ini untuk mengelak spekulasi dan salah faham kepada masyarakat.

Ketua Polis Daerah Taiping, ACP Razlam Ab Hamid berkata sebelum itu tular menerusi media sosial khemah milik Polis Diraja Malaysia dikatakan digunakan dalam satu program politik.

“Saya dimaklumkan IPD Taiping telah menerima permohonan sewaan khemah milik Kelab Polis IPD Taiping daripada seorang individu atas urusan majlis kesyukuran dan kami luluskan.

“Namun, apabila anggota tiba di lokasi majlis didapati situasi tempat pemasangan khemah tersebut mempunyai unsur politik,” katanya dalam kenyataan hari ini.

Razlam berkata bagi mengelak timbulnya persepsi negatif masyarakat serta mencalarkan imej polis sebagai sebuah badan berkecuali, maka arahan segera pembatalan telah dilakukan.

“Saya telah arahkan agar kelulusan sewaan khemah kepada individu terbabit ditarik balik dan khemah terbabit tidak dipasang di lokasi program,” katanya. – BERNAMA


PRN: Rundingan kerusi PH-BN masih jadi tanda tanya

KUALA LUMPUR: Pembahagian kerusi Dewan Undangan Negeri (DUN) antara Pakatan Harapan (PH) dan Barisan Nasional (BN) bagi menghadapi Pilihan Raya Negeri (PRN)  di enam negeri masih menjadi teka-teki dengan pemimpin yang hadir terus membisu.

Timbalan Presiden PKR, Rafizi Ramli, bagaimanapun berkata, perbincangan yang dipengerusikannya  berjalan lancar namun tidak dapat mendedahkan perinciannya.

“Tiada komen mengenai butiran tetapi pernbincangan berjalan lancar,” katanya kepada pemberita selepas mesyuarat tiga jam itu di Menara Dato’ Onn, Pusat Dagangan Dunia Kuala Lumpur, malam ini.

Antara pemimpin Kerajaan Perpaduan yang hadir adalah Timbalan Pengerusi BN, Datuk Seri Mohamad Hasan, Pengerusi UMNO Terengganu, Datuk Seri Ahmad Said, Timbalan Setiausaha Agung DAP, Liew Chin Tong dan Pengarah Komunikasi Parti Amanah Negara (Amanah), Khalid Abd Samad.

Rafizi dilapor berkata, rundingan akhir berkaitan pembahagian kerusi antara PH dan BN menumpukan kepada kesepakatan parti komponen dalam Kerajaan Perpaduan bagi menetapkan agihan kerusi DUN.

Enam negeri yang akan mengadakan PRN adalah Kedah, Pulau Pinang, Selangor, Negeri Sembilan, Terengganu dan Kelantan. – BERNAMA


‘Mickey’ sah sertai Selangor

SHAH ALAM: Pemain sayap kebangsaan, Mohamad Faisal Abdul Halim atau ‘Mickey’ sah menyertai skuad Gergasi Merah bagi menghadapi saingan Liga Malaysia musim depan.

Persatuan Bola Sepak Selangor (FAS) dalam kenyataan melalui portal rasminya memaklumkan Mohamad Faisal, 24, merupakan pemain terbaharu ketiga dipilih menyertai skuad bimbingan Tan Cheng Hoe itu selepas Ahmad Khuzaimi Piee dan V. Ruventhiran.

Menerusi kenyataan yang sama, Mohamad Faisal berkata, beliau mahu menjadi watak penting dalam pasukan merah kuning, selain memberikan yang terbaik bagi memperkuatkan jentera serangan pasukan tersebut.

“Selangor FC adalah satu pasukan yang besar, semua orang mengenali dan ingin bermain untuk kelab ini. Alhamdulillah, saya sudah sampai ke laman Gergasi Merah kerana ini yang ditunggu-tunggu,” katanya.

Sebelum ini, Mohamad Faisal pernah beraksi bersama skuad Penang FC dan Sri Pahang FC, seterusnya disunting Sang Penyu pada 2020 bagi menjadi tonggak utama skuad tersebut.

Prestasi baik pemain sayap itu membolehkan beliau dipanggil menganggotai pasukan utama Harimau Malaya pada 2019 dan menjadi pemain pilihan sehingga kini.

Semalam, Mohamad Faisal menjaringkan gol tunggal kemenangan untuk pasukan kebangsaan ketika menentang Myanmar (1-0) dalam perlawanan pembukaan Piala AFF Mitsubishi Electric 2022. – BERNAMA


Kes buli pelatih: TUDM jalankan siasatan dalaman

CYBERJAYA: Satu siasatan dalaman sedang dijalankan Tentera Udara Diraja Malaysia (TUDM) berkaitan kes buli seorang pelatih di sebuah pusat latihan di Kuantan, Pahang.

Menteri Pertahanan, Datuk Seri Mohamad Hasan berkata, siasatan itu dilakukan susulan satu laporan polis dibuat bapa mangsa sebelum ini yang mendakwa anaknya menjadi mangsa buli di pusat latihan berkenaan.

Jelasnya, pihak polis sudah membuat siasatan di kawasan pusat latihan terbabit secara menyeluruh mengikut dakwaan tersebut.

“Sebenarnya, TUDM tidak terima laporan berkaitan isu ini kerana bapa mangsa membuat laporan terus kepada pihak polis baru-baru ini.

“Bagaimanapun kita akan menjalankan siasatan dalaman berdasarkan laporan tersebut dan akan memberi kerjasama penuh kepada pihak polis,” katanya seperti dilapor Kosmo hari ini.

Beliau berkata demikian pada Majlis Rumah Terbuka, Kementerian Pertahanan dan Kem Kementah di Petaling Jaya.

Turut hadir bersama, Timbalan Menteri Pertahanan, Adly Zahari dan Panglima Angkatan Tentera,Tan Sri Affendi Buang.

Mengulas lanjut, Mohamad berkata, pihaknya akan memastikan kes buli berkenaan disiasat secara menyeluruh dan individu yang didapati bersalah melanggar tatatertib dan prosedur operasi standard bagi setiap anggota yang duduk di pusat latihan dikenakan tindakan sewajarnya.

Untuk rekod, tular satu perkongsian di media sosial mengenai kisah seorang wanita mendakwa adiknya menjadi mangsa buli di sebuah pusat latihan tentera udara dipercayai di Kuantan, Pahang.

Dalam perkongsian itu, wanita tersebut mendakwa adiknya menjadi mangsa penderaan fizikal dan emosi sehingga menyebabkan dia trauma dan ketakutan.

Author

Diyana Rahip

View all posts

View all posts


KPM digesa ambil tindakan pihak anjur program papar keganasan

CYBERJAYA: Kementerian Pendidikan (KPM) digesa mengambil tindakan tatatertib tegas terhadap pihak yang menganjurkan program memaparkan unsur keganasan, termasuk penggunaan replika senjata di sekolah.

Setiausaha Agung DAP, Anthony Loke berkata, KPM juga sewajarnya menghalang sebarang program seumpama itu daripada berulang.

Menurutnya, DAP amat terkilan dengan penganjuran program di sebuah sekolah rendah memaparkan unsur-unsur keganasan dan ekstremisme, dengan penggunaan replika senjata seperti yang tular di media sosial pada Jumaat.

“DAP menentang sebarang bentuk keganasan dan membantah semua bentuk program yang mempamerkan unsur-unsur kekerasan bersenjata di semua sekolah yang melibatkan murid-murid pada usia yang muda.

“Program seumpama itu hanya akan memberikan mesej dan pengajaran yang salah kepada generasi muda kita,” katanya dalam kenyataan.

Justeru, beliau mencadangkan supaya KPM mempertimbangkan semula penganjuran program Minggu Solidariti Palestin di sekolah-sekolah, memandangkan insiden tersebut telah menimbulkan kebimbangan masyarakat.

Beliau yang juga Menteri Pengangkutan berkata, KPM perlu menggunakan pendekatan yang lebih sesuai untuk menyampaikan mesej dalam kalangan murid-murid sekolah.

Katanya, program di sekolah sepatutnya memupuk semangat cintakan keamanan sejagat dan menerapkan nilai-nilai kemanusiaan dalam membentuk sahsiah yang selari dengan prinsip-prinsip Madani.

“Hubungan dan pemahaman silang budaya serta perasaan hormat-menghormati sesama rakan sebaya daripada latar belakang berlainan juga harus dipupuk.

“DAP mengulangi pendirian kita untuk terus bersolidariti dengan rakyat Palestin di atas prinsip kemanusiaan dan sentiasa mendukung pendirian kerajaan untuk bersuara lantang di pentas dunia, bagi perjuangan membebaskan Palestin dan mengembalikan hak serta wilayah mereka yang sepatutnya,” katanya.

Sebelum ini, tular gambar kanak-kanak memegang senjata mainan didakwa berkaitan dengan Minggu Solidariti Palestin yang dianjurkan di sekolah.

Turut tular adalah video memaparkan guru menggunakan replika senjata dalam sebuah program.

Badan bukan kerajaan (NGO) Global Human Rights Federation (GHRF) dilapor mengecam tindakan itu dan menyifatkannya sebagai ‘mengejutkan dan menakutkan’.

Malah, beberapa NGO membantah arahan supaya sekolah mengadakan Minggu Solidariti Palestin pada 29 Oktober hingga 3 November ini.

Namun, Menteri Pendidikan, Fadhlina Sidek menjelaskan, penganjuran program menggunakan replika senjata di sebuah sekolah itu adalah di luar tempoh pelaksanaan Minggu Solidariti Palestin.

Pada masa sama, program tersebut juga sama sekali tidak mengikut garis panduan yang telah ditetapkan KPM.

Author

Fazleen Safina Abd Jamil

View all posts

View all posts


Bukit Aman selamatkan 4 wanita Myanmar mangsa pemerdagangan manusia

KUALA LUMPUR: Jabatan Siasatan Jenayah (JSJ) Bukit Aman, menyelamatkan empat wanita warga Myanmar yang dieksploitasi dijadikan pelayan sebuah rumah kedai yang diubah suai sebagai pusat hiburan pub dan karaoke tanpa lesen di Bandar Puchong, Puchong, pagi tadi.

Serbuan dijalankan oleh sepasukan pegawai dan anggota Bahagian Antipemerdagangan Orang dan Penyeludupan Migran (ATIPSOM) D3, JSJ Bukit Aman, jam 10.40 pagi, hasil maklumat dan risikan yang dijalankan sejak beberapa hari lalu.

Ketua Penolong Pengarah D3, ATIPSOM, JSJ Bukit Aman, Senior Asisten Komisioner Fadil Marsus berkata, semua wanita terbabit berusia antara 15 hingga 31 tahun termasuk seorang bawah umur dijadikan pelayan atau GRO untuk pelanggan lelaki warga asing sejak lima hari lalu.

Semua wanita yang diselamatkan itu sebelum ini dijanjikan bekerja sebagai pembantu kedai makan dengan gaji RM1,500 sebulan oleh seorang dari tiga suspek lelaki Myanmar yang ditahan.

“Suspek utama telah memaksa empat wanita ini bekerja sebagai pelayan dan melayani setiap warga asing yang datang berhibur di pub dan karaoke premis rumah kedai berkenaan.

“Selain suspek utama, polis juga menahan dua pembantunya berusia antara 23 hingga 35 tahun,” katanya kepada Berita Harian, hari ini.

Fadil berkata, hasil siasatan awal mendapati seorang mangsa berusia 26 tahun mendakwa telah dirogol oleh seorang suspek yang ditahan.

“Hasil pemeriksaan secara keseluruhan kami berjaya menyelamatkan empat mangsa warganegara Myanmar yang dieksploitasi sebagai buruh paksa dan akan menempatkan mereka di rumah perlindungan,” katanya.

Penahanan tiga suspek warga Myanmar ini dijalankan bawah Akta ATIPSOM (Akta 670) mengikut Seksyen 12 Akta ATIPSOM 2007 dan Seksyen 14 Akta ATIPSOM 2007.

Fokus operasi oleh D3, JSJ Bukit Aman, adalah pengenalpastian mangsa pemerdagangan orang (Eksploitasi buruh paksa) dengan berpandu kepada National Guideline on Human Trafficking Indicators (NGHTI) 2.0.

Author

Media Variasi

View all posts

View all posts


Warga emas maut dipercayai disengat tebuan di Miri

MIRI: Seorang lelaki warga emas meninggal dunia dipercayai akibat disengat tebuan di Taman Bulatan Miri di sini hari ini.

Jurucakap Pusat Gerakan Operasi Bomba Sarawak memaklumkan mangsa dikenali sebagai Chin Tet Min @ Chin Tet Bui, 72.

Beliau berkata panggilan mengenai penemuan warga emas itu diterima pada 2.57 petang dan satu pasukan dari Balai Bomba Dan Penyelamat Miri Sentral digerakkan ke lokasi kejadian.

“Komander Operasi melaporkan terdapat seorang lelaki warga emas ditemukan dalam keadaan terbaring serta tidak sedarkan diri dikerumuni serangga itu yang masih berterbangan sekitar tubuh mangsa.

“Pihak bomba telah menjumpai satu sarang tebuan di atas sebatang pokok dengan anggaran ketinggian 70 kaki dari tanah,” menurutnya dalam kenyataan hari ini.

Katanya pihak bomba kemudian mengalihkan Chin menggunakan baju khas pelindung dan pegawai perubatan Kementerian Kesihatan di lokasi mengesahkan mangsa yang tidak sedarkan diri itu sudah meninggal dunia. – BERNAMA


UCL: Liverpool benam Ajax 3-0, mara ke pusingan kalah mati

LIVERPOOL mencatatkan kemenangan bergaya 3-0 ke atas Ajax sekaligus mara ke pusingan 16 kelompok terbaik dalam saingan Liga Juara-Juara Eropah (UCL) 2022/2023, di Stadium Johan Cruijff, awal pagi tadi.

Gol skuad the Red dijaringkan oleh Mohamed Salah, Darwin Nunez dan Harvey Elliot dengan juara edisi 2018/2019 mara ke pusingan kalah mati buat enam musim berturut-turut.

Mohamed Salah terus mempamerkan aksi cemerlang dalam saingan UCL pada musim ini dengan merekodkan jaringan enam gol manakala hanya meledak tiga gol di Liga Perdana Inggeris setakat ini.

Ajax gagal menggunakan kelebihan bermain di laman sendiri setelah terlepas banyak peluang menjaringkan gol dari Sreven Berghuis yang menyepak melepasi palang di awal minit permainan serta cubaan Dusan Tadic gagal menerjah gawang dihalang oleh pemain pertahanan, Trent Alexander-Arnold.

Kekalahan itu membawa kepada penyingkiran Ajax dari saingan kumpulan manakala Liverpool akan berhadapan pendahulu kumpulan, Napoli bagi merebut slot juara kumpulan A pada minggu hadapan di Anfield.

Author

Mohamad Fitri Hazim Hazam

View all posts

View all posts


Mursyidul Am PAS nasihatkan Sanusi jaga ucapan

KUALA LUMPUR: Mursyidul Am PAS, Datuk Hashim Jasin menasihatkan Menteri Besar Kedah, Datuk Seri Muhammad Sanusi Md Nor agar menjaga percakapan di pentas politik.

Hashim berkata, Muhammad Sanusi perlu memastikan apa yang diucapkan tidak menyentuh sensitiviti berkaitan kaum, agama dan institusi diraja (3R) hingga menimbulkan kontroversi.

Teguran itu hadir susulan ucapan Muhammad Sanusi dalam satu ceramah baru-baru ini yang dikatakan seolah-olah memperlekehkan Sultan Selangor.

Hashim berkata, pengarah pilihan raya Perikatan Nasional (PN) perlu lebih bertenang dan berlapang dada.

“Sanusi ke… tak kiralah pemimpin mana pun, perlu lebih bertenang,” katanya seperti dilaporkan portal Free Malaysia Today.

Susulan ucapan tersebut, Ketua Polis Negara, Tan Sri Razarudin Husain mengesahkan Muhammad Sanusi disiasat bagi kesalahan berkait perkara 3R.

Sebelum itu, Muhammad Sanusi yang juga Menteri Besar Kedah turut mencetuskan kontroversi menerusi sesi podcast Keluar Sekejap disiarkan Isnin lalu dengan mendakwa orang bukan Islam paling ramai ditangkap atas kesalahan memberi dan menerima rasuah.

Mengakui Muhammad Sanusi sebagai pemimpin PAS “yang agak keras”, Hashim berkata, ucapan menyentuh sensitiviti seolah-olah sukar dielak ketika masing-masing berada dalam mood pilihan raya.

“Bila berada atas pentas (ceramah politik) kemungkinan itu ada (tidak boleh kawal percakapan) kerana kita dalam mood pilihan raya.

“Perkara itu boleh timbul,” katanya lagi.

Hashim juga mengharapkan semua pihak boleh berlapang dada dan memaafkan sesama sendiri untuk mengelak pertikaian itu berlanjutan hingga ke mahkamah.

Author

Media Variasi

View all posts

View all posts


Hak anak-anak tak boleh ubah selepas perceraian- Normaziah

KUALA LUMPUR: Kelab Wanita Ikon Malaysia (KWIM) berpendirian menyebelahi nasib bekas isteri ahli perniagaan, Emilia Hanafi berhubung jumlah nafkah bagi tiga anak lelakinya yang ditanggung bapa mereka.

Presiden Kelab Wanita Ikon Malaysia (KWIM), Datuk Normaziah Sheikh Mohamed menegaskan, jumlah RM6,000 bagi tiga anak lelaki kepada ibu tunggal itu tidak wajar dipersoal kerana bapa mereka jutawan.

“Gaya hidup anak-anak selepas perceraian tidak wajar terjejas atau berubah hanya kerana ibu bapa sudah berpisah.

“Ramai orang tak faham, bila berlaku perceraian ibu bapa, persoalan yang timbul adalah berapakah keperluan anak-anak yang sebenar?

“Dia (keluarga Datuk Wira SM Faisal SM Nasimuddin) adalah kelompok VVIP (kenamaan) yang berkemampuan untuk memastikan keperluan anak-anak yang diterima selepas perceraian sama seperti sebelumnya.

“Masalah ini pernah berlaku pada diri saya juga. Jadi, saya pastikan anak-anak tidak menjadi mangsa, mereka dapat hak yang sama, contoh kalau keperluan mereka RM8, 000 sebulan maka itulah yang mereka wajar dapat.

“Agar mereka tidak rasa kekurangan dalam aspek makan minum, tempat tinggal dan pelajaran perlu sama seperti sebelum ibu bapa bercerai.

“Sebab banyak statistik kes cerai di Malaysia, anak daripada cerai ini bermasalah kerana mereka terasa hidup lebih teruk dan ini tidak adil untuk anak-anak lalui kerana masalah cerai bukan pilihan mereka,” katanya.

Beliau berkata demikian ketika ditemui MEDIA VARIASI pada Majlis Pembukaan Pejabat Urusan KamiSempoi cawangan kedua di pusat beli belah Quill City, di sini.

Normaziah mengambil contoh jika sebelum bercerai, anak-anak Emilia pernah mempunyai empat pembantu, pemandu peribadi, dan pengawal peribadi, keperluan itu perlu kekal walaupun selepas perceraian ibu bapa.

“Sebab dia (bapa) bukan bercerai dengan anak-anak, tetapi dengan maknya, tiada istilah bekas anak-anak.

“Jadi, dalam kes Emilia, saya sokong Emilia, memang dia patut mendapat nafkah sebanyak itu untuk kekalkan apa pun untuk anak-anak dia. Maksudnya, anak takkan terjejas, tak ada tak pakai pemandu peribadi atau pengawal peribadi, mesti ada.

“Saya sokong Emilia, pastikan dia dapat pengadilan yang sewajarnya,” katanya.

Normaziah berkata demikian ketika diminta mengulas nasib ibu tunggal itu yang turut diselar netizen selepas media arus perdana melaporkan jumlah RM6,000 bagi setiap anak tidak mencukupi walaupun terpaksa berniaga kecil-kecilan untuk kelangsungan hidup.

Emilia dilaporkan, memberi keterangan kepada Majistret Nadia Othman di Mahkamah Majistret Kuala Lumpur, Jumaat lalu, antaranya menjual makanan dari rumah seperti roti jala kuah kari, pulut kuning, rendang daging dan kerepek bayam.

Dia menanggung anak-anak daripada segi sara hidup memandangkan nafkah diberi tidak cukup berikutan anak-anak belajar di sekolah antarabangsa sejak sebelum berpisah.

Selain terpaksa menumpang di rumah ibu bapanya, menguruskan hantar dan ambil mereka dari sekolah, Emilia juga menanggung kos pengangkutan, dan keperluan tambahan lain seperti menghadiri prosiding mahkamah sivil, jenayah dan syariah pada hampir setiap minggu.

Emilia juga telah mendahulukan RM102,704 untuk bayaran yuran persekolahan dan wang berkenaan belum dilangsaikan bekas suaminya itu sejak 2020 walaupun surat peringatan telah dihantar melalui peguamnya.

Author

Tun Puteh Wanti

View all posts

View all posts


Kualiti kerja rendah punca jalan di Sandakan rosak semula – Shahelmey

KOTA KINABALU: Kualiti kerja kontraktor daripada pihak ketiga yang rendah dipercayai punca laluan di Jalan Gum-Gum, Sandakan, rosak walaupun jalan raya itu telah ditambah baik sebelum ini.

Menteri Kerja Raya Sabah, Datuk Ir Shahelmey Yahya berkata, perkara yang ditularkan di media sosial mengenai jalan rosak itu telah diambil maklum oleh pihak Jabatan Kerja Raya (JKR).

“Sebenarnya, jalan tersebut sebelum ini telah melalui kerja pelebaran, namun dilakukan oleh pihak ketiga.

“Bukan disebabkan guna bahan tidak berkualiti, tetapi kemungkinan kualiti kerja yang rendah semasa buat kerja pelebaran itu dilakukan,” katanya ketika dihubungi Sinar Harian pada Khamis.

Beliau berkata demikian ketika diminta mengulas isu jalan raya di Sandakan mengalami kerosakan dan tular di media sosial baru-baru ini.

Shahelmey yang juga Timbalan Ketua Menteri turut menambah, pihak JKR daerah sepatutnya telah memeriksa dan memantau kerja yang telah dilakukan sebelum itu dengan lebih teliti.

“Kerja yang rosak tersebut bukan dibuat oleh kontraktor kerja penyelenggaraan (konsesi) tetapi oleh kontraktor lain yang telah dilantik.

“Jadi perkara tersebut telah diambil maklum oleh pihak JKR dan JKR telah mengarahkan pihak konsesi jalan untuk melakukan kerja pembaikan pada tahun ini juga,” tegasnya.

Sinar Harian pada Khamis melaporkan jalan berkenaan kembali rosak selepas kira-kira tiga minggu Kembara Kenali Borneo oleh Yang di-Pertuan Agong, Al-Sultan Abdullah Ri’ayatuddin Billah Shah melalui jalan tersebut.

Sebahagian jalan raya kini kembali seperti ‘jalan ke bulan’ apabila beberapa gambar keadaan jalan raya rosak dikongsikan pengguna di media sosial. – Sinar Harian

Author

Media Variasi

View all posts

View all posts


Najib gesa individu dalam ‘PAS Leak’ lapor polis

KUALA LUMPUR: Bekas Perdana Menteri, Datuk Seri Najib Razak menggesa nama-nama yang didedahkan dokumen minit mesyuarat digelar “PAS Leak” yang tular awal tahun untuk tampil membuat laporan polis.

Menerusi laman FB miliknya, beliau berkata, dokumen yang tular itu jika benar menunjukkan rancangan jahat pada awal tahun untuk menjatuhkannya dan Presiden UMNO, Datuk Seri Ahmad Zahid Hamidi.

“Betapa keji permainan mereka. Sanggup salah gunakan kuasa bagi mencapai matlamat.

“Tiada sebarang penafian dari sesiapa sejak itu,” tulisnya di FB.

Hantaran di laman FB Najib pada Jumaat menamakan beberapa individu yang dituntut memberi penjelasan atau membuat laporan polis sekiranya kandungan dokumen berkenaan adalah palsu.

Hantaran tersebut menamakan Naib Presiden PAS, Datuk Seri Ahmad Samsuri Mokhtar; Datuk Seri Takiyuddin Hassan (Setiausaha Agung PAS); Tun Dr Mahathir Mohamad (Pengerusi Parti Pejuang Tanah Air); Datuk Seri Ismail Sabri Yaakob (Naib Presiden UMNO); Datuk Seri Tajuddin Abdul Rahman (UMNO); Datuk Seri Mohamed Azmin Ali (Ahli Majlis Pimpinan Tertinggi Bersatu) dan Datuk Seri Hamzah Zainuddn (Setiausaha Agung Bersatu).

Sementara itu, Ahli Parlimen Sembrong, Datuk Seri Hishammuddin Tun Hussein  menegaskan tidak pernah terlibat dalam sebarang perancangan pembentukan kerjasama bersama PAS seperti didakwa dalam dokumen sulit ‘PAS Leak’.

Bekas Menteri Pertahanan itu dalam ruangan komen di Facebook Najib menegaskan, beliau telah membuat kenyataan menafikan keterlibatkannya dalam sebarang rancangan seperti yang didakwa.

Sebelum ini, tular menerusi media sosial beberapa keratan dokumen kandungan minit mesyuarat melibatkan sebilangan pemimpin Perikatan Nasional (PN) merancang strategi menjatuhkan UMNO dan Barisan Nasional (BN).

Ketua Polis Kuala Lumpur, Datuk Azmi Abu Kassim juga menyatakan polis telah membuka kertas inkuiri bagi mengenal pasti laporan diterima daripada pengadu berkaitan dokumen ‘PAS Leak’ yang memperincikan dakwaan perancangan politik membabitkan dua pemimpin PAS.

Author

Tun Puteh Wanti

View all posts

View all posts


PAU 2022 ditangguhkan ke 11 hingga 14 Jan – Ahmad Maslan

KUALA LUMPUR: Perhimpunan Agung UMNO (PAU) 2022 yang dijadualkan pada 21 hingga 24 Disember ini, ditangguhkan ke 11 hingga 14 Januari depan, menurut Setiausaha Agung UMNO, Datuk Seri Ahmad Maslan.

Menerusi perkongsian di laman Twitternya, Ahmad berkata, penangguhan itu disebabkan tarikh asal PAU 2022 dalam tempoh cuti sekolah.

“Oleh kerana 21 hingga 24 Dis 2022 waktu cuti sekolah dan ramai perwakilan yang ingin bercuti hujung tahun ke merata tempat, maka Perhimpunan Agung UMNO adalah ditangguh. Notis PAU 2022 akan dihantar secara rasmi tidak lama lagi,” katanya.

Sebelum ini, Mesyuarat Khas Majlis Tertinggi (MT) UMNO pada 24 November memutuskan PAU 2022 diadakan pada 21 hingga 24 Dis. – BERNAMA